ועדת הכלכלה, כנסת 25, פרוטוקול מספר 232, 2023-11-15 00:00

דוד ביטן: אני רוצה להתחיל את הישיבה בנושא: ניהול מערך הפינוי למלונות, והצעה לדיון מהיר בנושא: מינוי גורם המתכלל פניות של מפונים מול משרדי הממשלה", שהגישו יצחק פינדרוס ועוד הרבה מאוד חברי כנסת

דוד ביטן:  זו ישיבת המשך, אז אני מבקש מאנשים לא להתחיל את הסיפור עוד פעם

דוד ביטן:  אנחנו רוצים ישיבה כדי לבדוק מה קורה ולסיים את העניין מבחינתנו, ולראות שהכול מסודר

דוד ביטן:      חה"כ דנינו ביקש לומר הודעה אישית

שלום דנינו: שלשום פגשנו נציגי משפחות של החטופים, ולי הייתה תקלה אישית שאתמול שודרה בטלוויזיה

שלום דנינו:  שני גופים שתיאמו איתנו פגישה, ואני לתומי חשבתי שזו אותה פגישה, אז פגשתי אחרים ופספסתי את אופיר, נכדה של משפחת חטופים

שלום דנינו:  כמובן, התנצלתי בפניה

שלום דנינו:  היא הייתה מאוד-מאוד ממוקדת, והיא ביקשה שני דברים

שלום דנינו:  האחד, לתמוך בעמדת המשפחות, והצהרתי לפני כן שאני אצביע בעד כל עסקה, אם נצטרך

שלום דנינו:  והבקשה השנייה, להביא ליותר מודעות של החטופים גם במסגרת הוועדות

שלום דנינו:  ביקשתי מדוד – אני כמובן אעשה יותר מזה, ואנחנו נענים לבקשה

שלום דנינו:      והינה, בפתח הישיבה אנחנו מעלים שעברו 40 יום לחטופים, ואני חושב שכולנו תומכים בהם, ואני מקווה שמה שקורה הלילה והבוקר בשיפא יביא איתו בשורות טובות לגבי החטופים

שלום דנינו:  שיהיו בשורות טובות

דוד ביטן: אנחנו איתך

דוד ביטן:  לפני שאני נותן זכות דיבור, ביבס ביקש לדבר בזום כי הוא צריך ללכת לאיזשהו מקום, אז אמרתי שאין שום בעיה שהוא יהיה ראשון

דוד ביטן:  הוא מחובר?     

עידית חנוכה: לא, הוא בשתי ישיבות במקביל

עידית חנוכה:  אולי כדאי לתת למישהו אחר בינתיים

דוד ביטן: מירב, דברי עד שנשיג אותו

מירב כהן: תודה, כבוד היו"ר

מירב כהן:  אני אגיד את זה בקצרה

מירב כהן:  היינו פה בשורה של דיונים, גם עשינו פגישות בין לבין, הלכנו למשרדי ממשלה, הקמנו צוות של כמה חברי כנסת

מירב כהן:  אתמול הייתי בשורה של בתי-מלון בירושלים

מירב כהן:  כל מה שמספרים פה לא קורה בשטח

מירב כהן:  זה כל מה שיש לי להגיד

דוד ביטן: למה? אני הייתי בהרודס עם משרד התיירות בתל-אביב, עם השר ועם הבעלים של פטאל, וראיתי שם דברים שמבוצעים

מירב כהן: אז אולי אני לא שרה, ולא מכינים את הדברים לקראת בואי באותו אופן

מירב כהן:  אני אומרת לך שהייתי בשורה של בתי-מלון בירושלים, הלכתי דווקא לבתי-מלון שיש בהם ריכוזים של זקנים ושורדי שואה, כי זה תחום ההתמחות שלי

מירב כהן:  אין להם שום מושג מי נציג משרד הבריאות ומי נציג  משרד הרווחה

מירב כהן:  אין שם אף גורם מתכלל

מירב כהן:  יש שם בלגן מאוד גדול

מירב כהן:      היחידים שמקבלים שירות טוב הם אנשים שעברו כקהילה והם חלק ממועדון מופ"ת, ויש להם מישהי שעברה איתם מהרווחה של הרשות המקומית

מירב כהן:  נגיד, משלומי עברה קבוצה של רוסים שהם חלק ממועדון מופ"ת, ומנהלת הקהילה שלהם עברה איתם, אז היא מטפלת בהם, הם מסודרים

מירב כהן:  כל היתר – כלום

מירב כהן:  רוצים חיתולים להחלפה – לא יודעים מאיפה לקחת

מירב כהן:  אוכל – לא יודעים 

מירב כהן:  בעיות עם ביטוח לאומי – לא יודעים

מירב כהן:  אז שלא יספרו שכולם יודעים מי הנציגים בשטח

מירב כהן:  זה לא נכון

דוד ביטן: תיכף נשמע

מירב כהן: אני רק עוד דבר

מירב כהן:  כל עוד לא יהיה בן-אדם אחד שאחראי על מלון, שהוא חי שם, שכולם מכירים אותו, שיש להם את מספר הטלפון שלו, הוא בא לשם בבוקר והולך בלילה, הבלגן הזה לא יסתדר

מירב כהן:  זה שבאים לשעה-שעתיים מהמשרד הזה או ממשרד אחר ואנשים מתחלפים, הם לא כתובת לכלום ואף אחד לא מכיר אותם בשטח

דוד ביטן: דיברנו על זה שבכל מלון צריך גורם אחד שמטפל

מירב כהן: חייבים לגמור על זה, ואין שום התקדמות בשטח

דוד ביטן: תיכף השר יבוא, ב-9:30, והוא מטפל בדברים האלה

מטי צרפתי הרכבי: אני מצטרפת לדברי מירב

מטי צרפתי הרכבי:  כל מילה בסלע

מטי צרפתי הרכבי:  אנשים אבודים בבתי-המלון

דוד ביטן: אני רוצה להגיד לכם שהייתי בהרודס

דוד ביטן:  הלכתי לשם בגלל מתווה הפיצוי למלונות, וראיתי מה הם עשו

דוד ביטן:  הם לקחו חדרים שלמים והפכו אותם לאולמות, למקום של משחקים, לכל מיני דברים, לגן ילדים

דוד ביטן:  יש השקעות שם, וזה יחייב אותנו במתווה של הפיצוי, כי הם צריכים להחזיר מצב לקדמותו

מאיר כהן: אני חושב שההערה של שלי היא הכי נכונה

מאיר כהן:  יש בתי-מלון בערים שבהן ראשי העיר, כמו מועצה איזורית תמר, צמודים לבית-מלון - - -     

דוד ביטן: כן, כן

דוד ביטן:  אנחנו נדבר על זה ונסיים את העניין הזה היום

דוד ביטן:  זה כבר דיון שלישי או רביעי

מטי צרפתי הרכבי: הם מפחדים מהיום שיפסיקו המתנדבים

מטי צרפתי הרכבי:  המתנדבים ממלאים להם, מכבסים להם, משחקים איתם, מפעילים אותם, קונים להם תרופות, תחבושות, טיטולים למבוגרים

מטי צרפתי הרכבי:  הם מפחדים מהיום שההתנדבות תפחת

דוד ביטן: אבל תמיד יש מתנדבים

דוד ביטן:  זה לא בא במקום

דוד ביטן:  המתנדבים זה תוספת

דוד ביטן:  זה לא צריך לבוא במקום

מטי צרפתי הרכבי: כרגע זה רק המתנדבים

סימון מושיאשוילי: אני מצטרף לכל מילה של שתי חברות הכנסת

סימון מושיאשוילי:  בסך-הכול עקרו אותם מפינת האלוקים הקטנה שלהם, והלכידות החברתית היא מה שחסר להם

סימון מושיאשוילי:  אני אתן דוגמה לפניות שאני קיבלתי

סימון מושיאשוילי:      שתיים-שלוש משפחות בבית-מלון בנובה, באילת, אין להם מניינים שם והם כבר למעלה משלושה שבועות שם

סימון מושיאשוילי:  אין להם שם מניינים, אפילו לא בשבת

דוד ביטן: מה זאת אומרת, אין מניינים?     

סימון מושיאשוילי: מניין לתפילה

דוד ביטן: בכל במלונות יש בית-כנסת

סימון מושיאשוילי: במלון נובה אין

סימון מושיאשוילי:  תבדוק אותי

דוד ביטן: איפה זה נובה?     

סימון מושיאשוילי: באילת

דוד ביטן: אין בית-כנסת? מה זה אין מניין? אנשים צריכים לעשות את המניין

מאיר כהן: ואם יתפללו ביחיד?     

סימון מושיאשוילי: הוא מתפלל ביחיד

קריאה: אבל זה חלק מהקהילתיות

דוד ביטן: הערת לנו את יש עתיד עכשיו

סימון מושיאשוילי: לא, להיפך

סימון מושיאשוילי:  היא תומכת במה שאני אומר

שלי טל מירון: מטר מנובה יש מלונות אחרים עם בתי כנסת

שלי טל מירון:  זו לא בעיה

שלי טל מירון:  חוצים את הכביש ואתה שם

מירב כהן: מה זאת אומרת? אני בעד שיהיה מניין לאנשים שרוצים להתפלל

מירב כהן:  למה אתה אומר? - - -     

דוד ביטן: לא, ראיתי פתאום את שלי - - -     

שלי טל מירון: כי הייתי שם וראיתי בעיניים שיש מלא בתי-מלון עם בתי-כנסת

סימון מושיאשוילי: זה  מעבר לזה

סימון מושיאשוילי:  תושבים משדרות מופרדים מהילדים שלהם שנמצאים במלון אחר

סימון מושיאשוילי:  הם מפסידים שם לימודים או חוגים אחר-הצוהריים

דוד ביטן: רגע

דוד ביטן:  אני חייב לתת לביבס להגיד משהו, ואז אני מתפנה לכולם

דוד ביטן:  אבל את לא היית בישיבות הקודמות, ואני לא רוצה להתחיל את הכול מאפס

דוד ביטן:  אנחנו צריכים היום לדבר על איך פותרים את הבעיות

דוד ביטן:  לא נתחיל עכשיו עם כל חברי הכנסת, וכל אחד ינאם על מה שהיה, ולא עשינו כלום

דוד ביטן:  צריך להבין את זה

דוד ביטן:  זה לא שאני לא רוצה לתת לדבר, אבל אני רוצה ת'כלס

דוד ביטן:  ביבס, בבקשה

חיים גבתי: בוקר טוב, אדוני היו"ר

חיים גבתי:  בוקר טוב לכולם

חיים גבתי:  קודם כול, תודה על הדיון ועל הזימון

חיים גבתי:  לא נדבר יותר מדי על ההיסטוריה, אבל ברור שהשלטון המקומי, כמו בכול דבר, נכנס פנימה מהרגע הראשון והתחיל לטפל מבלי לחשוב לרגע אם ייתנו או לא ייתנו, כולל שבועיים שלמים שהיינו לבד בתוך המערכה הזאת

חיים גבתי:  לאחר מכן, התחילו להתעורר הגורמים הרלוונטיים

חיים גבתי:  ובעצם היום נכנסו באופן אקטיבי ופורמלי לתוך האירוע הזה כ-20 רשויות, שבהן יש בתי-מלון ובהם נמצאים הרבה מאוד מפונים, ונתנו תגבור כוח-אדם, חינוך וכל הדברים שמסביב

חיים גבתי:      נכון להיום, מעבר לפינוי הביטחוני, אין לנו את המספרים האמיתיים של כמה מעבר ל-120,000 מפונים יש

חיים גבתי:  מדברים על 180,000 או 200,000 או 220,000 מפונים

חיים גבתי:  אנחנו בהרבה מאוד רשויות, כולל ברשות שאני עומד בראשה

חיים גבתי:  אנחנו מטפלים בהם מבלי שהם יירשמו פורמלית בתוך תהליך הפינוי הנדרש

חיים גבתי:      מה שאנחנו אומרים מתחילת העסק, ולצערי, לא למדו כלום מהעבר, שצריך לקחת קופסאות, לשים אותן באופן מלא, ולתת לרשויות את הגמישות הניהולית

חיים גבתי:  למה אני מתכוון? שיפוי מלא של 100%

חיים גבתי:  תלמיד שנמצא באילת או בהרצליה בבית-מלון, אמור לקבל שירותים בתוך מערכת החינוך של עיריית הרצליה, ההסעות זה על הרשות המקומית, המלוות, סייעות הבריאות, כל הדברים האלה לרשות המקומית, וכאשר מתקצבים אותם בחלקים מתקצבים אותם לפי התקצוב של הרשות, הווה אומר, 80–20

חיים גבתי:  אין שום סיבה בעולם

חיים גבתי:  אותו ילד צריך לקבל 100% שיפוי

חיים גבתי:      ולכן, מתחילת הדרך דיברנו על קופסאות

חיים גבתי:  לא על זה שאני אביא תלמיד ותיתן לי 100% שיפוי, אלא פר קופסה

חיים גבתי:  השתמשנו – לקחנו

חיים גבתי:  לא השתמשנו – החזרנו

חיים גבתי:  גם בקורונה קיבלנו הרבה מאוד קופסאות של מאות מיליונים, בחלקם השתמשנו ובחלקם לא, ואלו חזרו חזרה למדינה

חיים גבתי:  בנושא הזה, מיום ראשון יש מתכלל אחד, קוראים לו טל

חיים גבתי:  צריך לתת לו לטפל מ-א' עד ת', אבל שיהיו לו שיניים

יצחק פינדרוס: חיים, מי המתכלל? לא שמענו מה אמרת

יצחק פינדרוס:  מי המתכלל?     

חיים גבתי: יש גורם מתכלל שנקבע שביום ראשון נכנס באופן פורמלי, קוראים לו טל בסכס, שהיה מנכ"ל המתנ"סים

חיים גבתי:  הוא מונה על-ידי שר האוצר

חיים גבתי:  צריך שיהיה לו שיניים, הווה אומר, שהוא יודע לקבל החלטות במקום חלק ממשרדי הממשלה

חיים גבתי:  יש שישה משרדי ממשלה שמתפקדים, וכל השאר לא מתפקדים בכלל, אז לפחות שלא יפריעו, שיזוזו הצידה, ייתנו לו לטפל עם כל המשאבים וכל התקציבים

חיים גבתי:  אנחנו רוצים לעבוד מול גורם אחד, ולא מול שישה או שמונה או עשרה גורמים, שכל אחד אומר משהו אחר

חיים גבתי:  גורם אחד, וכך נוכל לדעת לתת את הטיפול המלא בכל אחד ואחד מהם

חיים גבתי:      דבר שני, ודאות

חיים גבתי:  צריך לקבוע את ה-31 בדצמבר

חיים גבתי:  גם בקורונה קבענו מראש שלושה חודשים, וקודם כל, נתנו פטור מארנונה לעסקים, את כל הדברים מסביב, כל הקופסאות, נתנו לשלושה חודשים

חיים גבתי:  אם זה יסתיים בעוד שבועיים או בעוד שלושה, תעצרו את הכול, אהלן וסהלן

חיים גבתי:  אבל לבוא כל שבוע כשאנחנו צריכים לנהל את הדיונים האלה? ניהלנו את שלב א', כי זה היה חירום

חיים גבתי:  עברנו מ-30 מיליון שקל בשבועיים לתקציבים של מעל מיליארד שקל, וצריך לזכור ש-80% מהם הם בכלל תקציבים של הרשויות שהיו צריכים להינתן עד סוף השנה

חיים גבתי:  תקציב החירום הוא בסך-הכול 200 מיליון שקל

חיים גבתי:       לכן אני אומר שזה הזמן לייצר קופסאות עם גמישות לרשויות, ותנו לנו לנהל כי בסוף אנחנו יודעים לנהל יותר טוב ממשרדי הממשלה

חיים גבתי:  בסוף נתחשבן

דוד ביטן: טוב, ביבס

דוד ביטן:  תודה רבה

חיים גבתי: תודה, אדוני היו"ר

דוד ביטן: יש פה מישהו מהאוצר? בישיבה הקודמת דיברנו על כך שאנחנו רוצים שכל בתי-המלון יקבלו באופן מידי את התשלומים שנמצאים אצלם בגין החודש האחרון, חודש אוקטובר

דוד ביטן:  אמרתם שאין מספיק נתונים

דוד ביטן:  אמרנו שיביאו את הנתונים

דוד ביטן:  תגיד לי אם סיימתם את הדבר הזה או לא, ואנחנו רוצים לא מקדמות, אלא שישלמו לכולם, כי הם צריכים לשלם משכורות, יש להם הוצאות וכולי, ואז נעבור לחודש נובמבר

דוד ביטן:  זה דבר ראשון

דוד ביטן:      דבר שני, אני חושב שלאור מה שאנחנו שומעים, שבכל בית-מלון צריך מישהו – עזבו עכשיו את הבעיה של משרדי הממשלה והרשויות המקומיות – אבל בכל מלון צריך מישהו שיטפל באנשים שנמצאים שם, בכל הצרכים ובכל הדברים

דוד ביטן:  יכול להיות שאתם צריכים לשקול, ולי יש הצעה, שאחד מעובדי המלון בכל מלון ומלון יקבל מענק מיוחד או תוספת מיוחדת, ושהוא יעשה את זה

דוד ביטן:  אני לא רואה מצב שעכשיו יביאו מישהו מבחוץ שיעשה את זה

דוד ביטן:      אם יש מלון מסוים עם 200 חדרים, שייתנו לאחד העובדים או אולי למנהל המלון, שזה יהיה התפקיד שלו - - -     

יצחק פינדרוס: למנהל מכירות אין כרגע מה לעשות

דוד ביטן: לא יודע, מי שלא יהיה

שלום דנינו: או מישהו מהקהילה

שלום דנינו:  זה גם רעיון יפה

דוד ביטן: אני לא יודע

דוד ביטן:  שייתנו איזושהי תוספת כספית מיוחדת לאחד העובדים, ושזאת תהיה העבודה שלו

דוד ביטן:  ואז פתרנו את הבעיה, שלפחות יהיה מישהו שיטפל בכל הבעיות שעולות בתחום המלון

מירב כהן: ביטן, אני סתם זורקת

מירב כהן:  יש כרגע אלפי עובדים במגזר הציבורי שעבודתם הופסקה בגלל המצב

מירב כהן:  אפשר פשוט לעשות הסבות ולשים אנשים במלונות

מירב כהן:  יש אלפי עובדים מוכשרים שמבינים מגזר ציבורי, שמבינים מימוש זכויות

דוד ביטן: כן, אבל אני לא רוצה את זה, כי עד שזה יהיה, יעברו חודשיים

דוד ביטן:  אנחנו צריכים מישהו שכבר קיים, שנמצא בשטח ושהוא יעשה את הדבר הזה

דוד ביטן:  ואני מבקש מכם לקבל את ההצעה הזאת

דוד ביטן:  זו לא עלות גבוהה  מדי

דוד ביטן:  לא מדובר פה על 5,000 בתי-מלון

דוד ביטן:  תאפשרו את העניין, תקבעו את הסכום, וכל בית-מלון ישים מישהו על העניין הזה

מטי צרפתי הרכבי: 380 בתי-מלון

דוד ביטן: זה לא שזו מסגרת העבודה שלו

דוד ביטן:  זו תוספת לעבודה שלו, ונפתור את הבעיה הזאת, קודם כל

יוראי להב-הרצנו: ביטן, אני ממשיך לעשות כמו כולנו סיורים במלונות

יוראי להב-הרצנו:  התחושה המרכזית כרגע היא תחושה של חוסר ודאות ושל בלגן, של התרופפות

דוד ביטן: ביקורת זה דבר טוב, אבל יש פחות בלגן ממה שהיה בהתחלה, ובהתחלה זה היה טבעי

דוד ביטן:  יש כבר הרבה דברים שטופלו - - -     

מירב כהן: האמת היא שציפיתי אחרי שישה שבועות להרגיש שהייתה התקדמות, ופייר, איפה שאני הייתי לא הייתה התקדמות

דוד ביטן: תיכף אנחנו נשמע מהגורמים שמטפלים בזה, אבל בגדול אני חושב שיש תזוזה

מירב כהן: אפילו מיפוי של מי נמצא שם לא היה להם

מירב כהן:  אפילו את זה

דוד ביטן: יש תזוזה

מירב כהן: לא חשתי בה

מירב כהן:  אפילו שמות של מי נמצא בחדרים, מה הגיל שלהם, לא היה אפילו מיפוי בסיסי

מירב כהן:  כלום

דוד ביטן: אבל המיפוי הבסיסי בחלקו נעשה

דוד ביטן:  זה שונה בכל מלון ובכל עיר, אז בואו נדבר ת'כלס

יוראי להב-הרצנו: אני אהיה קצר וממוקד, ואני גם לא אשאיר את הדברים שלי בכותרות

יוראי להב-הרצנו:  אתמול הייתי במעלה החמישה, והתחושה שם, ובאופן כללי בימים האחרונים היא תחושה של חוסר ודאות ובלגן, ותחושה שמתלווה לזה של חזרה לשגרה, כי אתמול, למשל, הודיעו להם במעלה החמישה על משיכות הנציגים בחזרה

יוראי להב-הרצנו:  הודיעו להם שהצוות של פיקוד העורף שנמצא שם, ירודד, שהנציג של הרווחה חוזר בסוף השבוע חזרה למשרד, שנציגי קופות-החולים כבר לא מגיעים כמו שהם אמורים להגיע בצורה מסודרת

יוראי להב-הרצנו:      להבנתי, אין עדיין רשימה מסודרת ממשרד התיירות של מי נמצא איפה, לא במלונות - - -     

דוד ביטן: בינתיים אתם לא נותנים לנציגי המשרדים לדבר

דוד ביטן:  אולי יש כבר

דוד ביטן:  אולי כבר נעשתה עבודה

יוראי להב-הרצנו: אני אגיד מה אני מבין

יוראי להב-הרצנו:  כולנו מבקרים, ולא קיבלתי רשימה של אנשים, כמו שחה"כ כהן אמרה, של מי נמצא בכל חדר, מה הצרכים של רווחה, בריאות, אזרחים ותיקים וכולי

יוראי להב-הרצנו:  אגב, מטריד אותי יותר עכשיו, בגלל שיש פחות אנשים במלונות בגלל המימון של הפינוי העצמי, להערכתי, אין מושג מי לא נמצא במלונות והתפנה באופן עצמאי, ומה המשמעות של זה לרשויות הקולטות מבחינת כל הדברים

יוראי להב-הרצנו:  על זה בכלל לא התאפסנו על מה שקורה במלונות, ועכשיו אנחנו צריכים להתאפס על מה שקורה - - -     

דוד ביטן: יבוא השר וידבר על זה

דוד ביטן:  הוא צריך לבוא ב-9:30 והוא יעדכן אתכם

דוד ביטן:  כרגע יש בערך 80,000 איש שהגישו בקשה כזאת

שרון ניר: של מענק?     

דוד ביטן: של מענק

דוד ביטן:  זה הרבה

שלום דנינו: הרבה מאוד

יוראי להב-הרצנו: אני מציע שלושה דברים

יוראי להב-הרצנו:  קודם כול, כמו שאמרת, לוודא שיש מנהל בכל מלון שעוסק בכל הדברים

יוראי להב-הרצנו:  אני מקבל את ההצעה שלך

יוראי להב-הרצנו:  אני מקבל את ההצעה של מירב כהן

יוראי להב-הרצנו:  מה שתחליטו, העיקר שיהיה כבר מנהל אחד בכל המלון שיודע מי הם המפונים, מה הצרכים שלהם ובעיקר, מה הפערים

יוראי להב-הרצנו:      דבר שני, זה סדר, מי נמצא איפה, גם מפונים עצמאית וגם מפונים בתוך המלונות, להבנתי, אין את הדבר הזה עד לרגע זה

יוראי להב-הרצנו:      דבר שלישי, ולא פחות חשוב, זה הסדר השירותים

יוראי להב-הרצנו:  חלק מתחושת אי הוודאות והבלגן נובעת מזה שהיום הם יודעים שהם מפונים ב-22 בנובמבר

יוראי להב-הרצנו:  ברור לכולנו שהם לא יחזרו ליישובים שלהם ב-22, והמלונות לא קיבלו הארכה עדיין

יוראי להב-הרצנו:  הם, ב-22 בנובמבר, מפסיקים את השירות שלהם במלון

יוראי להב-הרצנו:  חלק מבתי-המלון הוציאו כבר מכתבים למפונים, ואמרו להם, אתם אמורים לפנות את החדר ב-22 – תיערכו

יוראי להב-הרצנו:  לא יעלה על הדעת שזה קורה, אז צריך להאריך את זה ולייצר תחושת ודאות גדולה יותר

יוראי להב-הרצנו:      והדבר האחרון, כל מה שקשור לשירותים ההוליסטיים – הטיפול באומנות, השיאצו, כל הטיפולים הפרא-רפואיים, שכרגע כולם מבוססים על מתנדבים, קופות-החולים לא נמצאות בצורה מסודרת באירוע הזה

יוראי להב-הרצנו:  יש מקומות שבהם יש את זה ויש מקומות שבהם אין את זה, ואיפה שיש זה מתנדבים

יוראי להב-הרצנו:  לא יכול להיות שהשירותים האלה, שהם כל-כך חיוניים, יישארו על בסיס מה שאפשר

יוראי להב-הרצנו:  זה צריך להיות מוסדר כי זה חלק מתהליך השיקום של אותם אנשים

דוד ביטן: שרון, את לא דיברת בפעם שעברה, אז אנחנו נאפשר לך

שרון ניר: אדוני היו"ר, בקצרה, כי אני לא חברה מן המניין בוועדה הזאת אבל היה לי חשוב להגיד לך כמה דברים

שרון ניר:  אני, כמו כולם, פוקדת את בתי-המלון בכל הארץ, וגם לאורך זמן, ורואה שינויים כאלה ואחרים

שרון ניר:  אני מבקשת לומר לכולנו שיש פה לא רק בעיות של סדר וטכניקה, יש פה בעיות עומק, ובבעיות עומק צריך לטפל בצורה עמוקה

שרון ניר:      אתמול יצא לי להיות במלון דן פנורמה בירושלים ולפגוש משפחה נורמטיבית מיכיני

שרון ניר:  נתחיל בזה שהם חווים את התחושה הזו

שרון ניר:  קודם כל, הם 7

שרון ניר: 2 ק"מ, אז לקח זמן עד שהתעשתו והכניסו אותם פנימה

שרון ניר:  כל התופת שהם חוו ב-48 השעות האלה, שהם היו צריכים לעשות פיפי בתוך שקיות, ואחרי זה הם חוו בריחה שהיא בלתי-ניתנת לתיאור

שרון ניר:      תוסיף לזה שאחרי שכבר הכניסו אותם, אז משפחה נורמטיבית שצריכה להתנהל, המצב שלה האו כזה – חמישה נפשות, שני הורים, שלושה ילדים מגיל 9 עד גיל 13, והכול התפרק

שרון ניר:  הם חווים פירוק ושברון לב

שרון ניר:  הם אמרו לי, אנחנו משפחה שכל שקל שהיה לה השקיעה בלוח חוגים לילדים

שרון ניר:  תסתכלי על לוח החוגים שהיה לילדים לפני התופת הזו

שרון ניר:  כל ילד היה בארבעה חוגים, האבא היה צריך להסיע ממקום למקום, ולילדים הכול התפרק, הם שבורים לרסיסים

שרון ניר:  שלושה ילדים שעכשיו הכניסו אותם למסגרות, דברים כבר קורים, המדינה נותנת, אבל צריך להבין את השברון

שרון ניר:      ילדה בת 11 שהייתה שלוש פעמים בשבוע בהתעמלות קרקע עלתה במשקל 9 קילו בפחות מחודש, פה במלון

שרון ניר:  ילדה בת 13 שאומרים לה ללכת לבית-ספר, והיא הולכת כל יום, פעם לרבע שעה, פעם לחצי שעה, כי היא חווה תופת והתקפי חרדה השכם והערב, ולא מצליחה לחזור לעצמה

שרון ניר:  וילד בן 9 שבתוך קבוצות הווטסאפ שלו הוא כל הזמן נמצא בתוך מצב של מי נרצח לו בכיתה ומי נחטף לו בכיתה

שרון ניר:  רק מהכיתה שלו יש שלושה נחטפים

שרון ניר:  המשפחות מרוסקות, ביטן

דוד ביטן: אני מודע לדבר

דוד ביטן:  מה את רוצה?     

שרון ניר: אני מבינה שאנחנו מנסים לתת משהו מתכלל, אבל אנחנו חייבים לתת ליווי יותר עמוק

שרון ניר:  יש שם נפשות שבורות וסדוקות

דוד ביטן: קודם, כל, בשלב ראשון היה צורך בפינוי

דוד ביטן:  אחרי שעושים את הפינוי, מנסים לטפל בבעיות שנובעות מאותו פינוי

דוד ביטן:  אבל אי אפשר הכול בבת-אחת

דוד ביטן:  אתם צריכים להבין את זה

דוד ביטן:  ברור שיש בעיות וברור שיש טענות בעניין הזה, אבל יש גבול גם למה אפשר לעשות מיד

אברהם בצלאל: דוד, אבל למה אין גורם מתכלל?     

דוד ביטן: בסדר, הבנו שצריך גורם מתכלל

דוד ביטן:  אני לא אומר שלא

דוד ביטן:  בואו נתקדם

דוד ביטן:      חיים, מכיוון שאני יודע שאתה מטפל בזה יום-יום, קודם כול, לגבי נושא המלונות

דוד ביטן:  האם כבר יש רשימות ויודעים מי נמצא ומי לא נמצא? האם יש כבר סינכרון בין אלה שביקשו לא להיות במלון אלא לקבל את זה כמענק במסגרת הביטוח הלאומי, במסגרת מה שאושר? איזה שירותים כבר נסגרו ומטופלים במסגרת המלונות הקיימים? ומה קורה לגבי התשלום למלונות?     

אלון שוסטר: אני רוצה להוסיף שאלות

התיירות חיים כץ: רגע, אני ארשום את השאלות ואז אני אענה בצורה מסודרת

אלון שוסטר: שאלה אחת היא לגבי הרשימות, מה שהוא אמר

דוד ביטן: קודם כול, האם יש כבר את הרשימות ויודעים בכל מקום מי נמצא ומי לא נמצא?     

התיירות חיים כץ: אני רושם

התיירות חיים כץ:  חבר'ה, אני לא אברח מכלום

התיירות חיים כץ:  מה שלא טוב, אני אגיד מה לא טוב

דוד ביטן: דבר שני, האם יש כבר את כל השמות מבחינת המשרד?     

התיירות חיים כץ: רשימות ביטוח לאומי

דוד ביטן: בדיוק

דוד ביטן:  והאם יש סינכרון בין הרשימות?     

אלון שוסטר: דבר נוסף זה הניהול

דוד ביטן: דבר נוסף, השירותים שהיו בעיות איתם ואיזה שירותים ניתנים במסגרת המלונות

התיירות חיים כץ: מלונות תשלום

דוד ביטן: מה טיפלתם ומה נשאר פתוח

שלום דנינו: קופת-חולים, רווחה, מה שהעלה יוראי

התיירות חיים כץ: מה מקבלים במלונות

דוד ביטן: כן, מה מקבלים במלונות

שרון ניר: מי מעדכן אותם על צפי המשך החלטות ממשלה? הם יודעים שב-22 בנובמבר הם הולכים

אלון שוסטר: מה התפוגה? מתי אומרים להם ללכת?     

התיירות חיים כץ: אני רושם

התיירות חיים כץ:  למה צעקת? לא עשיתי כלום

התיירות חיים כץ:  אני רק רושם

שרון ניר: זה מסערת רגשות של כולנו

דוד ביטן: מה קורה עם ההמשך? אנשים כבר מקבלים מכתבי פינוי, כי המלונות עדיין לא קיבלו הודעה

אלון שוסטר: יש את נושא ניהול האתר בשם הממשלה, ניהול אחוד של כל מלון, של כל אתר

התיירות חיים כץ: ניהול מה?     

אלון שוסטר: ניהול האתר בשם הממשלה, שיהיה אדם אחד שיהיה יותר משעה-שעתיים ביום, שאליו פונים ושהוא מרכז את העניין

דוד ביטן: אני לא יודע אם חיים צריך לתת תשובה לזה

התיירות חיים כץ: ניתן על הכול

התיירות חיים כץ:  אני בתוך זה מהבוקר עד הלילה, כל היום

התיירות חיים כץ:  אני אתן לך תשובות

דוד ביטן: אני הצעתי לאוצר שימנו - - -     

התיירות חיים כץ: אל תציע להם כלום, דוד

התיירות חיים כץ:  כמה שהם יעשו פחות, אנחנו נצליח יותר

דוד ביטן: תן לי שנייה

דוד ביטן:  הצעתי לאוצר שהם ייקחו אחד מעובדי המלון, שזה יהיה התפקיד שלו, להיות בקשר עם כל המפונים ולטפל בבעיות שעולות אחת לאחת

דוד ביטן:  עובד שיקבל תשלום תוספת מיוחדת, שזו תהיה העבודה שלו

שלום דנינו: חיים, שאלה נוספת

שלום דנינו:  יש צו אלוף  על פינוי במועצה של ירקוני – גבולות וצאלים, והם לא מקבלים את האפשרות לפינוי

שלום דנינו:  הוא אחראי על זה

שלום דנינו:  חיים, האם הם זכאים?     

התיירות חיים כץ: גדי, אתה רוצה לשאול משהו?     

דוד ביטן: אנחנו נגיע אליו

דוד ביטן:  תענה על השאלות

דוד ביטן:  אל תנהל לי את הישיבה

דוד ביטן:  תתייחס למה שאנחנו מבקשים ממך

אלון שוסטר: השר, אני רוצה לשאול אותך עוד שתיים-שלוש שאלות

אלון שוסטר:      בנושא ריווח חדרים – שמעתי במקום אחר שהגעת להבנות או שאפשר לרווח חדרים, בעיקר למשפחות גדולות עם ילדים, לאפשר מבקרים בצורה מדודה, ואם באים, אז שלא יגרשו מבקרים מדרגה ראשונה, ושטחי ציבור לקהילות שנמצאות לתחומים שונים

דוד ביטן: זה תלוי בגודל המלון

דוד ביטן:  מלון קטן לא יכול לתת לך - - -     

אלון שוסטר: יתכן שצריך להוסיף אוהלים או מבנים זמניים

דוד ביטן: טוב, קדימה, חיימק'ה

דוד ביטן:  אני יודע שברוב הדברים הוא כבר טיפל

אלון שוסטר: כן, כן

אלון שוסטר:  אני מרים לו להנחתה, כי אני יודע שיש תשובות

התיירות חיים כץ: מפה אני הולך לחשב הכללי, וחלק מהדברים שלכם, למרות שהם סגורים, אני רוצה שזה יהיה חתום

התיירות חיים כץ:  אז עשיתי רשימה של מה אני צריך ממנו, ואם אני הולך על חלק מזה, אז זה די תואם

התיירות חיים כץ:  אבל בואו נתחיל ברשימות של המלונות

התיירות חיים כץ:      משרד התיירות נכנס לאירוע הזה בסביבות 25 באוקטובר, כי ראינו שהסוכנים הולכים וגוזרים קופונים

התיירות חיים כץ:  הבנו שהתהליך הוא ארוך

התיירות חיים כץ:  הם משתמשים במאגרי המידע שלנו והולכים לגזור קופונים שמבחינתי, להשאיר את זה ביישובים

התיירות חיים כץ:  ואמרתי, בואו ניכנס, כבר עשיתי איזה פרויקט בחיים שלי

התיירות חיים כץ:  אמרתי, בואו ניכנס לאירוע הזה, ואז התחלנו לפנות את קריית-שמונה

התיירות חיים כץ:      הפינוי הראשוני, עם כל הכאב, היה פינוי קל כי הם באו למלון והיו חדרים

התיירות חיים כץ:  כשירדו לאילת היה מלון ריק, 500 חדרים או 300 חדרים

התיירות חיים כץ:  בקריית-שמונה הפינוי כבר היה קשה כי הם רצו טבריה, ואין בטבריה יותר מדי חדרים, ולמעלה בצפון, בצפת, לא נתנו לשים אנשים

התיירות חיים כץ:  לקח איזה ארבעה ימים

התיירות חיים כץ:  אני לא יודע מה קרה שם, אבל עשינו חמ"ל שלנו גם בקריית-שמונה

התיירות חיים כץ:  ניתבנו את האנשים

התיירות חיים כץ:  עד היום יש חמ"ל בקריית-שמונה שמטפל בפרטני – נוף לים וזה

התיירות חיים כץ:  אני לא רוצה להגיד, אבל בדרום החיים קלים ליד חלק מהצפון

התיירות חיים כץ:      יש היום רשימות, ואני אתן לכם קצת מספרים

התיירות חיים כץ:  כשהתחלנו את התהליך היו 94,000 איש במלונות

התיירות חיים כץ:   נכון להיום יש 86,203 איש נכון להיום בבוקר

דוד ביטן: יודעים את השמות של כל אחד?     

התיירות חיים כץ: כן

קריאה: החבר'ה האחרים חזרו למקומות שלהם?     

התיירות חיים כץ: רגע

התיירות חיים כץ:  בדרך, כשנכנסתי לאירוע, אמרתי שלא יכול להיות שאנשים עם משפחות יבואו למלון ויהיו במלון חודש בחדר הזה

התיירות חיים כץ:  צריך לתת לאנשים אופציה לצאת מהמלון, וכתבנו הסכם מול המדינה על מי שירצה, של 200 שקל למבוגר ו-100 שקל לילד

התיירות חיים כץ:  בניתי את זה על זוג פלוס שניים, ואמרתי שזה 18,000 שקל נטו, ובהסכם כתבנו שזאת לא הכנסה, כי אם זו הכנסה אז יורידו קצבאות

התיירות חיים כץ:      היום אני רוצה לתקן את ההסכם הזה, כי יש כ-1,000 עובדים זרים שעובדים עם קשישים, ואי אפשר לשלם להם, אז צריך לעשות החלטת ממשלה שתעלה היום – ויש בקרה, כי אנחנו מדברים על עובדים עם רישיון, והביטוח הלאומי משלם להם

התיירות חיים כץ:  זאת אומרת, אנחנו יודעים על 1,000 כאלה, וצריך לעשות תיקון של החלטת ממשלה שאותו אחד שיש לו אישור לעובד זר, יקבל 400 שקל ליום כי העובד הזר לא יכול לקבל

התיירות חיים כץ:  אבל אותו אחד יקבל בגין העובד הזר

התיירות חיים כץ:  אני מקווה שהיום זה יבוצע

התיירות חיים כץ:      כשנכנסנו לאירוע היו שני גופים מתכללים

התיירות חיים כץ:  קודם כל, כשזה התחיל נכנסתי לגיזרה כי דיברתי עם ראש רח"ל, והוא אמר לי, תקשיב, בהחלטת ממשלה ל-2012 כולם ילכו לבתי-ספר

התיירות חיים כץ:  אמרתי לו, ואיפה יתרחשו בבתי-ספר, ואיפה ילכו לשירותים, ומי יוכל

התיירות חיים כץ:  אז אני אומר לך, כולם ילכו למלונות

התיירות חיים כץ:  ואז היו שני אירועים, אחד שמשרד הביטחון לקח עליו את כל העוטף, והחלק השני, שאנחנו לקחנו למעשה רק את קריית-שמונה, וקיבלנו אחריות על האירוע מ-25 בחודש

התיירות חיים כץ:  חלק מהעוטף אמרו, אנחנו לא רוצים אותך, לא מכירים אותך, לא רוצים את הטיפול שלך

התיירות חיים כץ:      בכל אופן, כשידענו כמויות ולא ידענו שמות ולא ידענו כלום, אמרנו לשלם מקדמה למלונות – 25% כשהיעד הוא 22 בחודש

התיירות חיים כץ:  זאת אומרת, אם שילמתי ב-30 בחודש רבע על 27 ימים, אז שילמתי שישה ימים מלאים

התיירות חיים כץ:  והעברנו ב-30 או ב-1 בחודש כ-100 מיליון שקל למלונות

התיירות חיים כץ:  העברנו מיליון שקל, וב-15, היום או מחר, עושים מקדמה נוספת שתכסה את כל האנשים עד היום

דוד ביטן: את כל אוקטובר?     

התיירות חיים כץ: ונובמבר, עד היום

דוד ביטן: מלא או חלק?     

התיירות חיים כץ: המקדמה מביאה אותנו למצב מלא בגלל שהחשבון הוא ל-22 בחודש

דוד ביטן: הבנתי

דוד ביטן:  זאת אומרת, כל הנושא של הכסף ייפתר

התיירות חיים כץ: במקביל, עשינו את ההסכם ופתחנו רשימות לביטוח הלאומי

דוד ביטן: רגע, זה בכל המלונות שיש בהם מפונים?     

התיירות חיים כץ: בכל המלונות, כן

התיירות חיים כץ:  תיכף אני אתן סקירה על המלונות כדי שתבין גם על המלונות

התיירות חיים כץ:      פתחנו את ההסכם של הביטוח הלאומי, ונכון להיום בבוקר חתמו בביטוח הלאומי 79,074 איש

התיירות חיים כץ:  להערכתי, יש 20,000 איש מעל זה, שגם נמצאים במלון וגם ביקשו

התיירות חיים כץ:  זה לא יקרה

התיירות חיים כץ:  גדי, זה לא יקרה

גדי ירקוני: אני איתך באלף אחוז

התיירות חיים כץ: זה לא יקרה

גדי ירקוני: כל הכבוד

אלון שוסטר: אז אפשר לראות מה אחוז התחמנים בין הישראלים? אפשר לחשב

התיירות חיים כץ: בשביל זה, נכון לעכשיו, לא התחיל התשלום למלונות

התיירות חיים כץ:  אני לא רוצה להגיד לבן-אדם שהוא רמאי

התיירות חיים כץ:  אני לא רוצה, כי ההצהרה נגועה קצת

התיירות חיים כץ:  ולכן, אמרתי שאנחנו נעשה הצלבה, ותיכף אני אתן לכם הסבר מה זה הצלבה, ומי שהגיש פעמיים, לא נשלם לו

התיירות חיים כץ:  אם הוא יבוא לבקש, אני אגיד לו וואלה

התיירות חיים כץ:  אם הוא לא יבוא לבקש, לא קרה כלום

התיירות חיים כץ:  אם הוא יבוא לבקש, אני אגיד לו, תחשוב פעמיים לפני שאתה מבקש כי זה עבירה, תצהיר כוזב

התיירות חיים כץ:      צלצל אליי מישהו מארגון בתים להשכרה

התיירות חיים כץ:  האוצר עשה איתו הסכם של 260 שקל למבוגר ליום ו-160 שקל לילד, פלוס מע"מ

התיירות חיים כץ:  הסתכלתי ואמרתי, אני לא שולח לשם אנשים

התיירות חיים כץ:  אמרתי לאוצר, אני לא מכבד את ההסכם הזה, אני הולך לפרק את ההסכם

התיירות חיים כץ:  אין סיבה בעולם שאני אתן דירה ב-25,000 שקל לחודש

התיירות חיים כץ:  זה נראה לי הזוי

דוד ביטן: כן, אם אתה לוקח את הסכומים

התיירות חיים כץ: בלי אוכל

התיירות חיים כץ:  אמרתי, אני לא נותן

התיירות חיים כץ:  הם צלצלו אליי ואמרו לי, נלך לתקשורת

התיירות חיים כץ:  אמרתי, תלכו לתקשורת

התיירות חיים כץ:  אמרו, אנחנו מאכסנים אלפי אנשים

התיירות חיים כץ:  אמרתי, אוקיי, אני רוצה לבוא למטה שלכם, אני רוצה לראות את המחשב שלכם, אני רוצה לראות איך זה בנוי, אני רוצה לראות איך זה עשוי

התיירות חיים כץ:  איפה המטה? אמרו לי, נשלח לך קובץ

התיירות חיים כץ:  שלחו לי קובץ שלשום

התיירות חיים כץ:  2,256 מפונים גרים אצלם

התיירות חיים כץ:  לקחתי את הקובץ ויש 154 לא זכאים, יישובים לא מזכים

התיירות חיים כץ:  יש 169 תעודות זהות כפולות, ויש 656 אנשים שהצהירו כפול

התיירות חיים כץ:      רק שתבינו למה לא מיהרנו לשלם, כי כל מה שמגיע לו יקבל

התיירות חיים כץ:  זה ייקח עוד יום

התיירות חיים כץ:  אנחנו בתהליך ואני מקווה שהיום כל התהליך נגמר

התיירות חיים כץ:  טיוב הנתונים נגמר

התיירות חיים כץ:  עכשיו אנחנו מחוברים במקביל למלונות

התיירות חיים כץ:  אני מבקש שכל מי שעושה צ'ק אאוט, שיסמן לי, כי יש אירועים שאנחנו צריכים לפתור במלונות

התיירות חיים כץ:       למשל, מישהו התפנה והוא יוצא כל השבוע לעבודה, עושה צ'ק אאוט ביום ראשון וחוזר ביום שישי

יוראי להב-הרצנו: חיים, אני רק רוצה להבין

יוראי להב-הרצנו:  הרשימות תהינה מוכנות מחר?     

דוד ביטן: לא, יש כבר רשימות

התיירות חיים כץ: הרשימות במטה, במרכז הדיגיטל, בביטוח הלאומי, עובדים על הצלבות

התיירות חיים כץ:  היום נגמר התהליך

מטי צרפתי הרכבי: אבל אדוני, משרדי הממשלה אומרים שאין להם נתונים

מטי צרפתי הרכבי:  משרד הבריאות, משרד הרווחה - - -     

דוד ביטן: אבל הוא אומר לך שיש

דוד ביטן:  אתם טוענים שאין וכבר טופל העניין

מירב כהן: אבל אני הייתי אתמול במלון ואין להם

מירב כהן:  אז לא הבנתי את הפער

התיירות חיים כץ: תאמיני לי, רק תשכירי דירה ותראי איך אני פותר לך את הבעיות

מירב כהן: כל המלונות בשורה של ירושלים

מירב כהן:  לכולם שם אין רשימות של משרד הרווחה

דוד ביטן: רבותיי, אני לא מבין את הטיעון

דוד ביטן:  אומר לכם השר שיש כבר רשימות

התיירות חיים כץ: היום האירוע גמור

דוד ביטן: והיום זה גמור

דוד ביטן:  אז מה בדיוק הבעיה? אתם החלטתם שלא? אני לא מבין

יוראי להב-הרצנו: ביטן, רק רצינו לוודא שהבנו נכון

יוראי להב-הרצנו:  הכול בסדר

מירב כהן: הוא אומר שיש, ואני אומרת שאין

מירב כהן:  אז אולי בעתיד

מירב כהן:  בוא נראה, נבדוק בשבוע הבא אם יש

דוד ביטן: בסדר, תבדקי

דוד ביטן:  אין לי בעיה

דוד ביטן:  תגידי איזה מלון, ומשרד התיירות יביא לך את השמות

דוד ביטן:  אין בעיה

התיירות חיים כץ: המשרד עשה הסכמים עם 445 מלונות

התיירות חיים כץ:  40 מלונות ריקים, אין שם אנשים

מאיר כהן: ושההסכם חתום איתם?     

התיירות חיים כץ: כן, כי אנחנו לא יודעים מה יקרה ומה לא יקרה

התיירות חיים כץ:      315 מלונות טויבו

שלום דנינו: סליחה, חיים, משלמים להם מקדמה לשמור? - - -     

התיירות חיים כץ: תן לי לגמור לדבר

התיירות חיים כץ:  315 מלונות טויבו

התיירות חיים כץ:  30 מטויבים עכשיו

אלון שוסטר: מה זה מטויבים? מה הכוונה?     

התיירות חיים כץ: מכניסים את הנתונים

התיירות חיים כץ:  יש את הנתונים, יש את המאגר

אלון שוסטר: הנתונים מטויבים

התיירות חיים כץ: כן, הנתונים מטויבים

התיירות חיים כץ:      30 מלונות לא העבירו נתונים, כי לא מתאים להם והם לא יקבלו שקל

התיירות חיים כץ:  מי שלא יעביר נתונים, לא נשלם לו

התיירות חיים כץ:  אלה כל המלונות שעשינו איתם הסכם

דוד ביטן: מה זאת אומרת, לא העבירו נתונים?     

התיירות חיים כץ: לא העבירו מי נוכח אצלם

התיירות חיים כץ:  אני רוצה לדעת מי המשפחות, את תעודות הזהות, מי הילדים

דוד ביטן: אבל למה הם לא מעבירים?     

התיירות חיים כץ: תשאל אותם

התיירות חיים כץ:  גדי, אצלכם יש עדיין כאלה שבמשרד הביטחון?     

גדי ירקוני: אנחנו לא יודעים להפריד בין זה לבין זה

גדי ירקוני:  אנחנו מחכים לדעת מי משלם, אתה מעביר את הכול או לא

דוד ביטן: למה רח"ל בזום? אני לא מבין את זה

דוד ביטן:  אני לא רוצה לדבר איתם

דוד ביטן:  כל הזמן רח"ל בזום

דוד ביטן:  הם לא מסוגלים לבוא פעם אחת לישיבה? מה הסיפור שלהם? אני לא מבין את זה

קריאה: גם כשהם באים זה לא  עוזר

דוד ביטן: אני לא מוכן לשמוע אותם

דוד ביטן:  זה הכול

גדי ירקוני: כשחיים עושה סדר אני מסכים איתו

גדי ירקוני:  צריך לעשות סדר, ואת הרמאים צריכים לתפוס

גדי ירקוני:  לא מגיע להם כלום

גדי ירקוני:  אנחנו איתך באלף אחוז

התיירות חיים כץ: אני יודע

גדי ירקוני: אבל אני רוצה להגיד עוד משהו

גדי ירקוני:  יהיו חדרים במלון, ואמרתי את זה לחיים והוא מכיר וכולם מכירים

גדי ירקוני:  המלונות האלה הם המגורים, ואם מישהו נוסע לעבוד יום כן, יום לא, אמרתי לו, אתה לא מחזיר את החדר, זה החדר שלך

התיירות חיים כץ: לא גמרתי

התיירות חיים כץ:  תעצור

דוד ביטן: - - -     

שרון ניר: השר, ומתי הכסף, המענקים, יהיו בחשבון?     

התיירות חיים כץ: לא יודע

התיירות חיים כץ:  התהליך נגמר היום

התיירות חיים כץ:  יעבדו מול הביטוח הלאומי, מול החשב, כי אנחנו רוצים לתכלל עוד כמה דברים

התיירות חיים כץ:  אנחנו רוצים להגיד את מה שגדי אמר - - -     

דוד ביטן: והמספר של אלה שמקבלים דרך הביטוח הלאומי יגדל ויגדל

התיירות חיים כץ: עם התחלת - - - התברר שיש כל מיני בעיות במלונות, ואז סגרנו ככה – יחיד בחדר אנחנו משלמים, 70% מהם מחיר זוג, הבעל יכול ללכת, לחזור לסופשבוע, או האישה יכולה ללכת, כשהוא הולך שידווח לביטוח הלאומי, יעשה צ'ק אאוט, אנחנו נשלם על החדר שלו 70%, והוא יקבל מהביטוח הלאומי 200 שקל ליום, יבוא לסופשבוע ויעשה רישום

התיירות חיים כץ:      הבן שלו שבצבא צריך לקבל חדר במלון כשהוא מגיע

התיירות חיים כץ:  הילד בצבא יכול להצהיר לביטוח הלאומי אם הוא מפונה

התיירות חיים כץ:  גם את זה רשמתי ואני הולך לבדוק את זה סופית היום, כי זה היה סגור בעל-פה ואני רוצה שיהיה סגור

התיירות חיים כץ:  חייל סדיר שפונה – יקבל, חייל שמגיע לסופשבוע למשפחה – אם במלון יש חדר, הוא יקבל

התיירות חיים כץ:  אם אין חדרים במלון, מה לעשות? יש מלונות שהם מפוצצים

התיירות חיים כץ:      היום יש 10,000 חדרים פנויים, ואנחנו משתדלים לנתב קהילות למלונות

התיירות חיים כץ:  מחר ומוחרתיים אור הנר עובר מלייקהאוס בטבריה לאוריינט בירושלים

התיירות חיים כץ:  סגרנו 200 חדרים לכל הקהילה

התיירות חיים כץ:  נעשה כמיטב יכולתנו לרצות את המפונים, כי זה לא כיף לגור במלון כזאת תקופה, ויש כל מיני אירועים

התיירות חיים כץ:  אז סגרנו את כל שטחי המלון, העלינו את המחירים ב-25 שקלים לאדם, ואז אין סנדביצ'ים, יש ארוחה חמה שלוש פעמים ביום, ארוחת בוקר, וכל שטחי המלון לרשות המפונים

התיירות חיים כץ:      כשאתה נכנס, קודם כול, אתה רוצה לשים את האנשים

התיירות חיים כץ:  זה הדבר הראשון

התיירות חיים כץ:  אחר-כך אתה מתחיל לטפל בבעיות

התיירות חיים כץ:  עוד לא פתרנו את הכול

התיירות חיים כץ:  יבוא גדי, יבואו החברים שלו, יבואו אנשים, והייתי במלונות, לא בכולם, אבל בחלק, כי אי אפשר להיות גם פה וגם פה וגם פה

התיירות חיים כץ:  גם לא רצתי לתקשורת

התיירות חיים כץ:  הייתי פה לנסות לפתור את הבעיה, כי בין לדבר ובין לעשות המרחק הוא כזה

התיירות חיים כץ:  לבצע תהליך כזה זה לא פשוט, זה פרויקט ענק

התיירות חיים כץ:  לפנות, לדאוג לאנשים, לעשות הסכם עם המלונות, לראות שלא מרמים אותך – כי הייתי יכול להיות נחמד

התיירות חיים כץ:  כל מי שהצהיר בביטוח הלאומי, 79,000, קחו את הכסף, הם היו מקבלים מזמן

דוד ביטן: אבל השבוע הם יקבלו, לא?     

התיירות חיים כץ: לפחות מתחיל התהליך

התיירות חיים כץ:  לביטוח הלאומי לוקח זמן לשלם

דוד ביטן: איזה עוד בעיות לא נפתרו מבחינת השירותים שניתנים?     

התיירות חיים כץ: חנייה, כביסה

גדי ירקוני: רציתי לתת מחמאה - - -     

התיירות חיים כץ: לא רוצה מחמאות

התיירות חיים כץ:  עזוב אותך

התיירות חיים כץ:  בסוף, כשהאירוע ייגמר ונרסק את החמאס ונחזיר את השבויים, תיתן לי מחמאות

התיירות חיים כץ:      כביסה – אני מעדיף שראשי המועצות או המנכ"לים של המועצות יביאו חשבונית ונשלם להם ביחד

התיירות חיים כץ:  ככה אני מעדיף

התיירות חיים כץ:  ואז יהיה לנו יותר קל

התיירות חיים כץ:  אם לא, אם כל אחד ירצה, יתחילו פיילוט של ארנק וירטואלי, אז 300 איש, יש שם תקלות ויש שם בעיות, לפי עשרה שקלים או תשעה שקלים ומשהו לק"ג, 100 שקל לחודש לבן-אדם

התיירות חיים כץ:      לגבי חנייה - - -     

דוד ביטן: בתל-אביב יש בעיה גדולה מאוד של חנייה

התיירות חיים כץ: יש בתל-אביב בעיה של חנייה

התיירות חיים כץ:  בן-אדם רוצה 1,200 שקל למכונית לחודש

התיירות חיים כץ:  זה רשום לי, בין כל הבעיות שאני עולה מפה לאוצר

התיירות חיים כץ:  במהלך כל יום, כל היום, מי ששולח לי ווטסאפ, אני בלילה יושב ורושם את הבעיות ומנסה לפתור

התיירות חיים כץ:  מהפעם האחרונה, כשישבנו אצל הרשויות בעוטף אצל משה אדרי, נפתרו לא מעט בעיות

התיירות חיים כץ:  לא הכול

אלון שוסטר: חיים, לגבי המועד, עד סוף דצמבר או מה שנסגר

התיירות חיים כץ: מדינת ישראל החליטה עד 22 בנובמבר, וזה תאריך שצריך להשתנות כי כשדיברו על 22 בנובמבר דיברנו גם על 31 בדצמבר

התיירות חיים כץ:  ואז היו שיחות עם רח"ל ועם כולם, שהודעה על 31 בדצמבר יכול לעשות לא טוב מבחינה כלכלית לדירוג האשראי, ופה אף אחד לא רוצה שלא יהיה טוב

התיירות חיים כץ:  אף אחד

רז קינסטליך: אמרתי שיש במעונות הסטודנטים של המכללה למינהל 50 דירות פנויות ועוד 100 דירות - - -     

דוד ביטן: אפשר להשתמש בזה

אלון שוסטר: אז מה לגבי המועד? אמרת שבגלל הדירוג לא רוצים להכריז, אבל צריך לצאת באמירה שלא מגרשים אף אחד

יוראי להב-הרצנו: או עד להודעה חדשה

התיירות חיים כץ: מה כתוב פה? תאריך סיום – 22, המלונות מתחילים להודיע

התיירות חיים כץ:  צריך להזיז את זה

התיירות חיים כץ:  אני מקווה

התיירות חיים כץ:  אני לא רוצה להגיד כלום על משרד האוצר

יוראי להב-הרצנו: ודאות?     

התיירות חיים כץ: לא רוצה

התיירות חיים כץ:  אני יודע שאתה עובד בתהליך במלחמה, וואלה, תן החלטות, תזיז דברים, קבע דברים, לך הלאה

התיירות חיים כץ:  לא הכול תצליח

התיירות חיים כץ:  אבל אתה לא יכול להרשות לעצמך לחכות, אני אפגש עם זה, ההוא ילך

דוד ביטן: אז רק רגע, חיים

דוד ביטן:  תעצור רגע

התיירות חיים כץ: כאן תמיר נכנס, התפרצתי לישיבה שנייה

התיירות חיים כץ:  לא רוצה לעשות את זה

דוד ביטן: האוצר, מה קורה עם הארכה אחרי ה-22 בחודש?     

ידידיה גרינוולד: אני ידידיה גרינוולד, מאגף תקציבים במשרד האוצר

ידידיה גרינוולד:      מי שכמובן מחליט על מועדי הפינוי הוא, כמו שנאמר פה, משרד הביטחון

ידידיה גרינוולד:  מונחת עכשיו טיוטה להצעה להאריך עד סוף השנה, כמו שנאמר פה, ואני מאמין שהיא תקודם ממש בימים הקרובים

התיירות חיים כץ: לא בימים הקרובים

התיירות חיים כץ:  היום ב-12:00 יש לי פגישה עם יהלי רוטנברג וצריכה לצאת הודעה

התיירות חיים כץ:  אין ימים קרובים

התיירות חיים כץ:  תחליפו דיסקט

התיירות חיים כץ:  תחליפו דיסקט

התיירות חיים כץ:  אין ימים קרובים

ידידיה גרינוולד: אגף תקציבים לא מחליט את מי לפנות ולכמה זמן

דוד ביטן: אבל רגע, תנו לבן-אדם לדבר

יצחק פינדרוס: אבל יש פה בעיה אמיתית

יצחק פינדרוס:  גם חיים כץ פה

יצחק פינדרוס:  גם האוצר פה

יצחק פינדרוס:  גם אתה פה

יצחק פינדרוס:  ורח"ל בסוף - - -     

דוד ביטן: לא, רח"ל לא מעניין אותי

דוד ביטן:  אני לא אתן להם לדבר בכלל

דוד ביטן:  עזוב אותי מזה

יצחק פינדרוס: - - - הרי גם משרד האוצר - - - הודעה ממשרד הביטחון

דוד ביטן: בסדר

דוד ביטן:  רק אי אפשר להתקדם

דוד ביטן:  לא ראיתי דבר כזה

התיירות חיים כץ: פינדרוס, אין להם מה לתרום באירוע הזה

אלון שוסטר: הכוונה היא למשרד הביטחון האופרטיבי

דוד ביטן: כמה ימים זה לא טוב מכיוון שמדובר פה ב-22 בחודש

ידידיה גרינוולד: אני מאמין שזה יקרה היום או מחר

דוד ביטן: אז תסיים את זה, תסיימו את זה

יוראי להב-הרצנו: למה זה מתנהל ככה? למה לא אומרים למלונות, עד להודעה חדשה המפונים אצלכם? ממילא אין ביזנס

ידידיה גרינוולד: להבנתי, ההצעה עכשיו מדברת על עד 31 בדצמבר

ידידיה גרינוולד:  מי שמחליט לכמה זמן מורים על מקום שצריך להיות מפונה בגלל צורכי מלחמה, זה משרד הביטחון

ידידיה גרינוולד:  אנחנו מעמידים לזה את כל התקציב שצריך, והנושא פה הוא לא נושא תקציבי

יוראי להב-הרצנו: אני מבין, אבל מול המלונות ההתנהלות שלכם יכולה להיות אחרת

יוראי להב-הרצנו:  אתם יכולים להגיד להם, עד להודעה חדשה, ומן הסתם, אתם תשלמו עד ליום שבו הם מפסיקים להתפנות למלון

יוראי להב-הרצנו:  אבל מנהלי המלונות מוציאים הודעת פינוי למפונים

יוראי להב-הרצנו:  זה לא הגיוני

ידידיה גרינוולד: אם ההחלטה תעבור היום או מחר, אני מבין שזה נותן את הוודאות הזאת של עד סוף שנה

דוד ביטן: אני מבקש שתודיע לנו היום מה קורה עם זה

דוד ביטן:  אנחנו רוצים שהעסק הזה יסתיים עד מחר, מכיוון ש-22 בחודש זה בעוד מספר ימים, אז להגיד מספר ימים זה לא מספיק טוב

דוד ביטן:      עכשיו בואו נסכם סיכום ביניים

דוד ביטן:  הנושא של מי נמצא במלונות ומי הגיש את הבקשות, לפי מה שהבנתי, היום זה מסתיים, למעט מלונות שלא רוצים להגיש בינתיים

דוד ביטן:  התשלומים לבתי-המלון, לח מה שהבנתי מהשר, הולכים להיות משולמים - - -     

התיירות חיים כץ: מה זה הולכים? משולם בתאריכים מוסדרים

התיירות חיים כץ:  15 בחודש תשלום מקדמות - - -     

דוד ביטן: בסדר

דוד ביטן:  היום ה-15 בחודש

התיירות חיים כץ: ישולם

דוד ביטן: בסדר

דוד ביטן:  אז אני רוצה לסכם את זה

דוד ביטן:  ישולם תוך יומיים עד להיום

דוד ביטן:  בגדול, התשלומים האלה ישולמו למי שהגיש את הרשימות

דוד ביטן:  מי שלא הגיש, ואחרי שעשו סנכרון של הבקשה, של מי שהגיש כפול - - -     

התיירות חיים כץ: מי שלא הגיש לא יקבל בכלל

דוד ביטן: מי שלא מגיש חשבון, לא יכול קבל

דוד ביטן:  מה אני יכול לעשות?     

התיירות חיים כץ: נכון

דוד ביטן: בנושא השירותים שהיו בעיות איתם – כביסה, שאני מבין שזה בטיפול - - -     

התיירות חיים כץ: בטיפול

דוד ביטן: חנייה

התיירות חיים כץ: בטיפול

דוד ביטן: זו בעיה גדולה מאוד, בעיקר בתל-אביב, ולדעתי, גם בטבריה

התיירות חיים כץ: גם בטבריה?     

דוד ביטן: גם בטבריה אין חניות בבתי-מלון

דוד ביטן:  כשאתה הולך למלון בטבריה יש לך חניה? בים המלח יש פחות בעיה, אבל במלונות בתל-אביב יש בעיה רצינית וזה מטופל

דוד ביטן:  נכון?     

התיירות חיים כץ: בתל-אביב מטופל

התיירות חיים כץ:  בטבריה לא נגעתי

דוד ביטן: אז גם בטבריה יש בעיה, לדעתי

התיירות חיים כץ: אוקיי, אני אבדוק

התיירות חיים כץ:  אבל לא נגעתי

דוד ביטן: מעבר לזה, אני רוצה לשמוע מאנשים פה אם יש עוד בעיות של שירותים שניתנים במלונות ולא טופלו או שצריכים להיות מטופלים

אברהם בצלאל: למשל, בנקים

אברהם בצלאל:  יש אנשים מבוגרים שבשביל אפליקציה הם צריכים פעם ראשונה להגיע לבנק, ואין בנקים במקום, או אנשים שדרך הדואר הם מקבלים את המשכורת שלהם כל חודש ואין דואר שמגיע אליהם

אברהם בצלאל:  אלה מקומות שהיינו בהם בים המלח, אנשים מבוגרים שאין להם את הפתרונות הבסיסיים האלו

אברהם בצלאל:  זה דבר שצריך לטפל בו

התיירות חיים כץ: שלח לי ווטסאפ

התיירות חיים כץ:  לא הייתי חושב על זה

התיירות חיים כץ:  אני אומר לך את האמת

דוד ביטן: באמת, לא חשבנו על הבנקים

דוד ביטן:  תעלו עוד בעיות שצריכות להיות מטופלות ולא טופלו

אברהם בצלאל: דוד, עוד מילה אחת

אברהם בצלאל:  למשל, יש אנשים שנמצאים בבית-מלון עם ילדים כשבבית-המלון יש ברובו מבוגרים ויש מלון ליד שיש בו ילדים

אברהם בצלאל:  השאלה היא אם אפשר לעשות הצרחות או שינויים שמקומות שיש בהם חדרים פנויים

אברהם בצלאל:  גם זה הגיע מהשטח

התיירות חיים כץ: אנחנו עושים הצרחות

אברהם בצלאל: היינו השבוע בים המלח, במלון רויאל

התיירות חיים כץ: עם מי דיברת?     

אברהם בצלאל: עם המנכ"לית של המלון

התיירות חיים כץ: לא, לא

התיירות חיים כץ:  דבר איתי

אברהם בצלאל: אז אני אומר עוד פעם, היינו בשטח ויש בעיות כאלו

אברהם בצלאל:  השאלה היא אם מישהו בודק את זה ולמי אפשר לפנות

אברהם בצלאל:  זה מה שאני שואל

התיירות חיים כץ: וואלה, זה כמו ההוא מהכותל שלא זכה בהגרלה כי לא קנה כרטיס

התיירות חיים כץ:  תדבר

התיירות חיים כץ:  אתה יודע כמה שיפטינגים כאלה אנחנו עושים?     דרך אגב, לא אמרנו, אבל, שוסטר, זוג עם שני ילדים כשאחד מהילדים מעל גיל 12 – שני חדרים

התיירות חיים כץ:  לא שאלת, אבל זה היה בשבילך

אריאל קלנר: השר חיים, נאי רוצה לשאול על מקרים שאני נתקלתי בהם

אריאל קלנר:  קודם כול, ילדי חינוך מיוחד שיש איתם בעיה קשה בנושא הסעות וכולי

אריאל קלנר:  וגם אנשים שמבחינה בריאותית צריכים לעבור טיפולים, ואומרים להם, קחו מונית, 80 שקל הלוך-חזור מהמלון שבו הם נמצאים בשביל לקבל את אותם טיפולים

אריאל קלנר:  אלה אנשים שעברו טיפולים לפני כן, אנשים עם מחלות כרוניות

טטיאנה (טניה) מזרסקי: אני אעזור להשיב לחה"כ קלנר

טטיאנה (טניה) מזרסקי:  כשיהיה אחראי בבית-מלון שיעביר לקופות-חולים רשימות של המבוטחים – הרי לכל קופה יש מחוזות, הרי בקופת-חולים יש הנהלה מחוזית

טטיאנה (טניה) מזרסקי:  אז שיעבירו להנהלת המחוז רשימות של מבוטחים שנמצאים עכשיו בפינוי באותו איזור, וזה יעזור גם להעביר ליחידה להמשך טיפול

טטיאנה (טניה) מזרסקי:  קופת-החולים מארגנת את ההסעות לטיפולים להמשך טיפול

התיירות חיים כץ: אני לא מטפל במה שהרווחה מטפלת

טטיאנה (טניה) מזרסקי: לא, זה קשור לאחראי של המלון

התיירות חיים כץ: אני עונה לו

אריאל קלנר: איך מתכללים את זה?     

התיירות חיים כץ: אני לא מטפל במה שהרווחה מטפלת, להוציא כשהם פונים אליי ואני מפנה חדרים ונותן להם חדרים בלב קל במלונות טובים

התיירות חיים כץ:  כשבאשקלון אמרו לי, אנחנו רוצים 600 חדרים ברווחה, הם הלכו לקדמא, לבראשית ולרויאל ביץ'

התיירות חיים כץ:  אבל כל האירוע השני – אני לא במגרש הזה

אריאל קלנר: אז השאלה היא מי הגורם המתכלל פה כרגע, מול מי אנחנו צריכים לפעול בנושא הזה

התיירות חיים כץ: היישובים המפונים של העוטף מסודרים לעילא ולעילא

התיירות חיים כץ:  לכל קבוצה יש מנכ"ל, הוא מטפל – כשהייתי בוועד אמרתי, משרוך נעל או כרית של ילד שנולד, עד להבדיל אלף אלפי הבדלות, לשירותי קבורה

התיירות חיים כץ:  הם מטפלים בהכול

מטי צרפתי הרכבי: מי מטפל בהכול?     

התיירות חיים כץ: המנכ"לים של המועצות האיזוריות בעוטף

התיירות חיים כץ:  הם יודעים על האנשים שלהם, ובהכול הם מטפלים

התיירות חיים כץ:  הם פונים אליי

התיירות חיים כץ:  שער הנגב פונה אליי

התיירות חיים כץ:  שדות נגב פונה

התיירות חיים כץ:  על דברים קטנים

דוד ביטן: חיים, עם כל הכבוד, ואני מבקש גם מחברי הכנסת לא לקפוץ מנושא לנושא

דוד ביטן:  יש לנו את השר

דוד ביטן:  איזה בעיות יש כרגע למפונים במלונות שהוא צריך לטפל בהן ושעדיין לא טופלו? תעזבו רגע את הגורם המתכלל

דוד ביטן:  אנחנו נמשיך עם זה אחר-כך כשהוא ילך

דוד ביטן:      אני התרשמתי, ואני לא יודע את זה אתה, שבנושא טיפול רפואי וקופות-חולים צריך לתת מענה

התיירות חיים כץ: אבל זה לא אני

קריאות: - - -     

דוד ביטן: בסדר, אמרתי שזה לא אתה

טטיאנה (טניה) מזרסקי: אדוני היו"ר, אני איזום דיון בוועדת הבריאות

מטי צרפתי הרכבי: אני מבינה מהסקירה של השר שכל הסוגיות של הרווחה ושל הבריאות לא מטופלות על-ידי משרד התיירות

דוד ביטן: אנחנו נטפל בזה בצורה אחרת

מטי צרפתי הרכבי: למשל, מה לגבי הפניה של קשישים לבתי-אבות, למוסדות גריאטריים? כי יש קשישים שמצבם הוחמר והתנאים של בית-המלון לא מותאמים למה שהיה להם בבית

מטי צרפתי הרכבי:  יכול להיות שזה של משרד הבריאות, אבל זה צריך אולי לבוא דרך מסד הנתונים שלכם

התיירות חיים כץ: בשדרות, למשל, לקחו אנשים שהם מעבר לשיבוצים וייתנו מענה קהילתי לבעיות כאלה

מטי צרפתי הרכבי: נכון, אבל אני לא בטוחה שכל רשות מודעת לכל הניואנסים האלה כי התושבים מפוזרים

מטי צרפתי הרכבי:  פגשנו גברת משלומי שהמצב של אבא שלה הוחמר – ממצב שהוא היה סמי-עצמאי הוא נהיה סיעודי, והם לא הצליחו למלא את הטופס לתוספת שעות במטב, בביטוח הלאומי, כי היו צריכים כל מיני ניירות - - -     

התיירות חיים כץ: יש 200,000 מפונים

התיירות חיים כץ:  את יכולה לפגוש גברת כזאת וגברת כזאת

מטי צרפתי הרכבי: נכון, נכון

התיירות חיים כץ: אבל העסק מתוקתק

מטי צרפתי הרכבי: אדוני, לגבי הממשק בין המדינה לבין המלונות זה ברור שנעשתה עבודה טובה

מטי צרפתי הרכבי:  מה שלא עובד טוב בשטח ואני לא יודעת אם זה לשולחנך, זה הממשקים של חיי היומיום, ופה אנחנו צריכים תשובות ממשרד הרווחה וממשרד הבריאות

דוד ביטן: אבל למה אתם לא פונים אליו בדברים שהוא כן יכול לטפל? אני לא מבין את העניין הזה

מטי צרפתי הרכבי: עוד סוגיה אחת קטנה

מטי צרפתי הרכבי:  בנושא של שפות זרות, נתקלנו בשוהים שלא יודעים לדבר עברית, והם מתקשים בתיווך הצרכים שלהם במלון, אם זה רוסית או אמהרית

התיירות חיים כץ: בכל מלון יש נציג קהילה

מטי צרפתי הרכבי: אין

התיירות חיים כץ: יש

גדי ירקוני: כבוד היו"ר והשר, אני לא מאמין

גדי ירקוני:  אני לא הכרתי את השר ממש לפני האירוע הזה, אבל - - -     

התיירות חיים כץ: מה? תחזור, לא שמעתי

התיירות חיים כץ:  אתי, תקשיבי רגע מה הוא אומר

גדי ירקוני: אתה מכיר את הפינצטה

גדי ירקוני:  הקראת לי הודעות אצלך בטלפון שאתה טיפלת בהן ואני לא מבין למה, אבל אני חושב שצריך להפריד פה בין שני אירועים

גדי ירקוני:  משרד התיירות, ואת זה השר ושה מצוין ואפילו יותר מדי, הוא צריך לדאוג בגלל שהיה בלגן לפני זה

גדי ירקוני:  היה  משרד הפנים, היה משרד הביטחון, היה רח"ל, היו אלף, ואף אחד לא נתן לנו תשובות איפה הכסף ואיך מטפלים ומה עושים

גדי ירקוני:  זה היה הוויכוח בהתחלה לא עם השר, אלא עם האנשים שלו

גדי ירקוני:  אמרנו להם, אל תתעסקו לנו עם האנשים בתוך המלון

גדי ירקוני:  תתעסקו לנו במסגרות

גדי ירקוני:  אנחנו יודעים הכי טוב מה האנשים שלנו יודעים וצריכים בתוך המלון

גדי ירקוני:  אם היא צריכה לנסוע לטיפולים - - -     

דוד ביטן: רגע, ירקוני

דוד ביטן:  הרי הם נמצאים בכמה מלונות

גדי ירקוני: כן, כן

גדי ירקוני:  ואם לא במלון, הוא יודע למי לפנות אצלי במועצה

התיירות חיים כץ: גדי, בדיווח של המלונות יש לי בכל מלון איש קשר

דוד ביטן: אי אפשר ככה

דוד ביטן:  אני עוצר את הישיבה

דוד ביטן:  אני סוגר את הישיבה אם אתם חושבים שתעברו מנושא לנושא

דוד ביטן:  אני רוצה לסיים את הבעיות האלה

דוד ביטן:  אחר-כך נעבור לנושא של התכלול

דוד ביטן:  אי אפשר בצורה  כזאת

דוד ביטן:  חייבים לדבר על כל נושא ולעבור מנושא לנושא? לא הבנתי את השיטה הזו

דוד ביטן:  אני מבקש, אם אפשר, לסיים עם השר ואחר-כך נעבור הלאה לנושא הבא

גדי ירקוני: באמת הדבר הדחוף ביותר מהשר, והוא אמר שהוא יגמור את זה, זה הכסף שאנחנו חייבים למלונות

דוד ביטן: הוא אמר שאת זה הוא סוגר היום או מחר

גדי ירקוני: כן, כן

התיירות חיים כץ: לא את שלו

התיירות חיים כץ:  הוא משרד הביטחון

דוד ביטן: אתה משרד הביטחון?     

גדי ירקוני: אתה מבין איפה מתחיל הבלבול?     

התיירות חיים כץ: אתה יודע מה, גדי? בוא, אני אשב איתך אחר-כך

גדי ירקוני: לא, לא

גדי ירקוני:  אבל בסדר

התיירות חיים כץ: אתה לא רוצה לשבת איתי?     

דוד ביטן: לשבת בחדר שלי איתו

דוד ביטן:  אין בעיה

דוד ביטן:  תקשיבו, אם יש בעיה עם חלק מהמלונות שקשורים למשרד הביטחון, אז צריך לטפל בזה

התיירות חיים כץ: מעט

דוד ביטן: אין הרבה

גדי ירקוני: לנו יש גם וגם

גדי ירקוני:  ברור שהתאריך הוא לא 22 בנובמבר, וראשי הרשויות גם יתפסו אחריות

גדי ירקוני:  אני אמרתי למלונות שאצלי לא יוצאים מהמלונות ואני מתחייב עד ה-1 בינואר

גדי ירקוני:  ברור שהמדינה תתחייב לזה

דוד ביטן: מי אתה?     

ארנון בירן: אני ארנון, ממרכז השלטון האיזורי

דוד ביטן: רק מה שקשור לשר

ארנון בירן: מה שקשור לשר

ארנון בירן:  בחדר הזה ביום רביעי שעבר נאמר לי בעל-פה על-ידי נציגי המשרד שהסכם הצימרים לא בפועל

ארנון בירן:  בפועל הוא כן בפועל כי הוא באתר ובכל מקום

ארנון בירן:  אני מבקש להבין מה קורה עם זה

ארנון בירן:  דבר שני, אני מבקש להשאיר אותו גם אם במסגרת אחרת, בפורמט אחר

ארנון בירן:  זה עוזר ליזמים בכל המרחב הכפרי

ארנון בירן:  מעבר למלונות יש גם צרכים של אנשים שהמלונות פחות מתאימים להם

דוד ביטן: בפעם שעברה נאמר שבצימרים אין ממ"ד

דוד ביטן:  זו הבעיה המרכזית

ארנון בירן: יש הסדר במתווה גם לנושא הזה

דוד ביטן: יש תשובה לזה?     

התיירות חיים כץ: לא

התיירות חיים כץ:  אין לי תשובה לך

התיירות חיים כץ:  תיגש לאחד העוזרים שלי

התיירות חיים כץ:  תן לו משהו כתוב

התיירות חיים כץ:  אני אקרא ואני אראה, כי יש הרבה שרוצים עכשיו להתפנות מהמלונות, ופה יכול להיות מענה, אבל מחירים שפויים, לא מה שעשו ב-Airbnb

התיירות חיים כץ:  לא הפקרות

ארנון בירן: מי שקבע את המחירים זה לא בעלי הצימרים

ארנון בירן:  זה האוצר, לדעתי

התיירות חיים כץ: במחירים שפויים

ארנון בירן: בסדר גמור

דוד ביטן: אז תנהלו משא-ומתן איתם וזהו

התיירות חיים כץ: אני

התיירות חיים כץ:  לא האוצר

אברהם בצלאל: אדוני היו"ר, עוד מילה אחת לשר

אברהם בצלאל:  יש בירושלים מלון שלוקח אנשים עם צרכים מיוחדים, ברחוב ירמיהו 33

התיירות חיים כץ: מלון לעילא ולעילא

אברהם בצלאל: יש שם 300 מפונים עם מעטפת בריאותית לכל מה שצריך

אברהם בצלאל:  האם יש להם הסכם מיוחד או אותו הסכם כמו כולם?     

התיירות חיים כץ: לכל המלונות אותו הסכם

אברהם בצלאל: למה? יש שם מעטפת רפואית

התיירות חיים כץ: ככה

התיירות חיים כץ:  כולם אותו הסכם

התיירות חיים כץ:  מי שלא רוצה, לא צריך

אברהם בצלאל: זו התשובה?     

התיירות חיים כץ: כשאתה מטפל ב-200,000 – איך אמרתי מקודם? לדבר קל, לעשות קשה

התיירות חיים כץ:  לוקח זמן, ועם המערכות

אברהם בצלאל: בסדר, אבל אני מבקש, אדוני השר, צריכים לראות ספציפית את המקרה הזה ולטפל בו ברמה אישית

התיירות חיים כץ: ממי ביקשת? אני אמרתי לך לא

התיירות חיים כץ:  פנית? דיברת? כלום

התיירות חיים כץ:  מה אתה רוצה?     

אברהם בצלאל: אני שואל

התיירות חיים כץ: אתה שואל, זה בסדר

התיירות חיים כץ:  שאלת

התיירות חיים כץ:  נרשם בפרוטוקול

דוד ביטן: כבוד השר, מה שאני מבקש ממך - - -     

התיירות חיים כץ: אל תעשה לי ישיבה ביום שני עוד פעם

דוד ביטן: אני אעשה לך 1,000 ישיבות עד שהנושא הזה ייפתר לגמרי

דוד ביטן:  אתה לא חייב לבוא כל הזמן

אברהם בצלאל: חיים, בסוף אנחנו נפגשים עם האנשים האלו

התיירות חיים כץ: מה? אתה לא רוצה שאני אבוא?     

דוד ביטן: לא

דוד ביטן:  אני מוכן, אבל אתה יכול גם לשלוח את הנציגים שלך

התיירות חיים כץ: אני מכבד אותך, אז אני בא

התיירות חיים כץ:  במקום שתגיד תודה, השר הגיע, נותן תשובות - - -     

דוד ביטן: א', אני מנצל את זה שאתה בא

התיירות חיים כץ: לא נתת למאיר לדבר

דוד ביטן: תיכף אני אתן

דוד ביטן:  מאיר איתי היום

דוד ביטן:  אין לו מה לעשות הבוקר, אז אמרתי לו, שב לידי

דוד ביטן:  אני רואה שאתה הולך לשבת עם החשב הכללי ב-11:00

התיירות חיים כץ: ב-12:00

דוד ביטן: אני מבקש ממך שאחרי שאתה מסיים איתו ולאור הבעיות ששמענו, אם אתה יכול לדבר איתי כדי שאני אדווח לחברי הכנסת - - -     

התיירות חיים כץ: בשביל מה - - -     

דוד ביטן: אני לא עושה עוד ועדה

התיירות חיים כץ: אתה תעשה עוד ועדה

דוד ביטן: אני לא רוצה לעשות עוד ועדה

התיירות חיים כץ: אז אל תעשה עוד ועדה

דוד ביטן: אני מבקש ממך, תן לנו את הפתרונות

דוד ביטן:  מעבר לזה, שב עם ירקוני אצלי בחדר, תפתור לו את הבעיה

התיירות חיים כץ: באהבה, באהבה

אלון שוסטר: דוד, אפשר מילה לפני שאני יוצא לוועדת העבודה?     

דוד ביטן: אתה כל פעם רוצה מילה

אלון שוסטר: אני לא מדבר בכלל

דוד ביטן: מספיק כבר עם זה

ארז מלול: דוד, אני יכול, בבקשה, לשאול את כבוד השר שאלה?     

דוד ביטן: לא, אף אחד לא יכול לדבר

דוד ביטן:  אני מבין שכל הח"כים רוצים לדבר

דוד ביטן:  הבנו את זה

ארז מלול: לא

ארז מלול:  רוצים לנצל את העובדה שהוא פה

התיירות חיים כץ: אני כל יומיים פה

דוד ביטן: אם זה משהו שקשור אליו, אז אני אתן לך

דוד ביטן:  חכה רגע

דוד ביטן:  אני מבקש, אחרי שאתה יושב עם החשב הכללי - - -     

התיירות חיים כץ: קודם אני אודיע לתקשורת ואחר-כך לך

דוד ביטן: אתה תודיע למי שאתה רוצה

דוד ביטן:  אין לי בעיה

דוד ביטן:  אני רק אצלצל אליך ותגיד לי מה כבר נפתר, ואני אדווח לח"כים

דוד ביטן:  ואז אני לא צריך עוד ישיבה איתך בעניין הזה

דוד ביטן:  עכשיו אנחנו נדבר על הגורם המתכלל

דוד ביטן:  יש לנו פה ראשי מועצות

אלון שוסטר: דוד, אני ביקשתי 30 שניות

דוד ביטן: רגע

דוד ביטן:  דיברת מספיק פעמים היום

דוד ביטן:  לאט-לאט

דוד ביטן:  לפני שהוא הולך, אני רוצה שלנקרי ידבר

דוד ביטן:  לנקרי, ראש עיריית אילת, מה רצית להגיד?     

אליהו לנקין: בוקר טוב

אליהו לנקין:  תודה, אדוני היו"ר וחברי הכנסת

אליהו לנקין:  אני שמח שגם השר נמצא ושומע

אליהו לנקין:  אני קודם כול רוצה להגיד למי ששאל על מלון נובה ועל בית-הכנסת, אז יש בקומה השלישית בית כנסת

אליהו לנקין:  אם אין מניין, תפנו אליי ונטפל לכם במניין, שני מניינים, שלושה מניינים, כמה שצריך

אליהו לנקין:      אני הזמנתי אותך, אדוני היו"ר, ואת ועדת הכלכלה של הכנסת לאילת כדי לראות איך מתנהלת העיר עם עשרות אלפי מפונים

אליהו לנקין:  כשתראו את זה, תבינו שהבעיות שעולות באילת נפתרו מהיום הראשון ומנוהלות מהדקה הראשונה, מפרוץ המלחמה

אליהו לנקין:  כל הנושאים מ-א' ועד ת', מהקמת מרכזים לוגיסטיים שנתנו כל מה שצריך וענו לכל צורך, דרך מרכזי סיוע נפשי – יש יותר מ-30 מוקדים לסיוע נפשי באילת, דרך שלוש מרפאות חדשות שקמו ונותנות שירותים מלאים, דרך האתגר החינוכי שהוא אתגר ענק – יש כאן 15,000 ילדים

אליהו לנקין:  לי יש במערכת החינוך 12,000 ילדים, ונוספו עוד 15,000 ילדים

אליהו לנקין:  יש כאן אתגר ענק, אבל הוא מטופל הכי טוב שרק אפשר

אליהו לנקין:      אגב, שמעתי על בעיות חניה במקומות אחרים

אליהו לנקין:  אני פטרתי את כל המפונים והמתפנים מתשלום חניה באילת מה-8 באוקטובר, יום אחד אחרי שפרצה המלחמה

שלום דנינו: זה רעיון יפה, דוד, שאולי אפשר לאמץ גם בתל-אביב

קריאה: בעיריית תל-אביב יש חניונים של אחוזות החוף

מאיר כהן: בעיריית תל-אביב עושים את זה, אבל אין מספיק מקומות חנייה בתל-אביב

מאיר כהן:  הם מפוצצים

מאיר כהן:  אני דיברתי עם המנכ"ל, והמנכ"ל משחרר, אבל באחוזות החוף הם שמים עכשיו שאטלים

מאיר כהן:  אבל זה עדיין לא פותר את הבעיה, כי בתל-אביב אין מקומות חנייה

שלום דנינו: אבל מאיר, הרכבים בכל מקרה חנו איפה שהוא

קריאות: - - -     

מאיר כהן: בחניונים הפרטיים רצו מהם 1,200 שקל

אליהו (אלי) רביבו: רק כשזה בסמיכות לבתי-מלון

מאיר כהן: אבל זה פרטי

אליהו (אלי) רביבו: לא, זה לא פרטי

מאיר כהן: זה כן פרטי

אליהו (אלי) רביבו: לא, זה של חברת - - -     

התיירות חיים כץ: חניון אתרים הוא פרטי

דוד ביטן: חניון אתרים הוא פרטי, ועם כל הכבוד לו, הוא בעיה

דוד ביטן:  אז אולי ייתנו צו וייקחו לו את החנייה לזמן קצוב, עם כל הכבוד לו

דוד ביטן:  מי הוא, אלוהים? זה הכול, שגם הוא ייכנס מתחת לאלונקה

דוד ביטן:  מה הסיפור הזה?     

אליהו (אלי) רביבו: צודק

התיירות חיים כץ: אז למה לא לקחו צו על אקירוב? לקחו לו את המלונות גם כן

דוד ביטן: כי יש בתי-מלון, אבל אין חנייה

דוד ביטן:  זה משהו אחר

דוד ביטן:  אקירוב זה מלון פרטי

אליהו לנקין: היו"ר, אני יכול להשלים את דבריי, בבקשה?     

דוד ביטן: כן

אליהו לנקין: לקחנו על עצמנו משימה לאומית, והיא טופלה באופן הכי טוב שרק אפשר, אבל לא זה העניין כרגע, מבחינתי

אליהו לנקין:  הזמנתי אתכם לבקר באילת, וטוב שהשר שומע, כדי לדבר על נושא אחר לחלוטין

אליהו לנקין:  האתגר הגדול של העיר אילת עכשיו הוא המשבר הכלכלי שעובר על העיר בעקבות העובדה שאילת נשענת כולה על תיירות

אליהו לנקין:  אנחנו יודעים וגם השר יודע, התיירות זה הענף הראשון להיפגע והאחרון להתאושש

התיירות חיים כץ: דוד, תקשיב

התיירות חיים כץ:  הוא אמר שהתיירות זה הענף הראשון להיפגע והאחרון להתאושש, ולכן הוא צריך תוכנית נפרדת

התיירות חיים כץ:  זה מה שהוא אמר לך

דוד ביטן: מאה אחוז, אבל מה זה קשור עכשיו לישיבה?     

התיירות חיים כץ: זה מה שהוא אמר

חוה אתי עטייה: חיים, הוא אמר את זה גם בוועדת הכספים השבוע

התיירות חיים כץ: דוד אומר שמה שאתה אומר לא קשור

דוד ביטן: לא קשור למה שאנחנו מדברים כרגע

דוד ביטן:  זה קשור למתווה הפיצוי, וזה יהיה אחר-כך

אליהו לנקין: תנו לי להשלים את דבריי, בבקשה

אליהו לנקין:  הפיצוי לעיר אילת הוא לא הבעיה הגדולה כרגע

אליהו לנקין:  נכון, זאת בעיה, אנחנו הוצאנו מיליונים רבים, עשרות מיליונים, ואנחנו לא חוסכים בשום דבר כדי לתת את השירותים הכי טובים למי שעבר זוועות ותופת, ונלחם בגבורה, ועשה את כל מה שצריך, ונמצא כאן אצלנו

אליהו לנקין:  לא זאת הבעיה

אליהו לנקין:  והכסף לא מגיע

אליהו לנקין:  יושב שם ידידה מהאוצר, ולמרות הבטחות חוזרות ונשנות, הכסף כפיצוי לא מגיע, למרות שמשרדי הממשלה רוצים להעביר אותו

אליהו לנקין:  ואגב, יש משרדי ממשלה שנמצאים כאן ומנהלים מינהלות שלמות

אליהו לנקין:      כמו שאמר השר, וכתבתי לך מכתב בעניין הזה – העניין הוא מאוד פשוט, אילת לא תשרוד את המשבר הזה בלי תוכנית ייחודית, כי מדובר על עיר שכבר נמצאת היום - - -     

דוד ביטן: ראש העיר, רגע

אליהו לנקין: משפט אחד ואני מסיים

דוד ביטן: ראש העיר, העברת אותי לנושא השני עוד פעם

דוד ביטן:  יש לך בעיה כרגע בתחום המלונות שהשר יכול לפתור אותה? כן או לא? עזוב אותי עכשיו מהפיצוי הכללי ומהתכלול הכללי

דוד ביטן:  אמרת נושא של חניות, הבנו

אליהו לנקין: - - - אבל אני כן רוצה לנצל את העובדה שהשר נמצא, כי זאת בעיה הכי גדולה שיש כרגע לעיר, ואם היא לא תטופל, אנחנו נראה כאן משבר ענק שהקורונה זה כאין וכאפס לעומת מה שהיה

אליהו לנקין:  אני מדבר על מאות עסקים שסגורים, אני מדבר על אלפי עסקים שנמצאים בירידה ענקית של בין 50% ל-80%, אני מדבר על 2,500 איש שנמצאים כבר באבטלה ובחל"ת - - -     

דוד ביטן: אני לא מבין

דוד ביטן:  למרות שזה לא הנושא, למה יש לך בעיה העסקים כשיש לך הכפלה של האוכלוסייה?     

אליהו לנקין: שאלה מצוינת

אליהו לנקין:  לא מדובר בנופשים, וזאת טעות שכולם נופלים בה

דוד ביטן: מה אתה מדבר? אנשים מקבלים משכורות ומוציאים מהכספומט

דוד ביטן:  מה זה, לא באים לקנות? הם נמצאים שם, הם חיים שם

אליהו לנקין: אבל הם לא  מוציאים

אליהו לנקין:  בוא תראה את הנתונים

אליהו לנקין:  אי אפשר להתווכח עם הנתונים

אליהו לנקין:  עסקים לא סוגרים כי הם רוצים לסגור

דוד ביטן: בעניין של העסקים, לדעתי, לא ירדו בהכנסות שלהם

אליהו לנקין: אבל יש ירידה

אליהו לנקין:  מה זאת אומרת, לא יורדים?     

התיירות חיים כץ: דוד, תוריד אותו

התיירות חיים כץ:  תוריד אותו

דוד ביטן: טוב, תודה רבה

אליהו לנקין: אדוני היו"ר, הירידה באילת היא הגדולה ביותר בישראל, למעט שתי הערים שדרות וקריית-שמונה

דוד ביטן: לא ראיתי דבר כזה

דוד ביטן:  מה הקשר לישיבה? זה קשור למתווה הפיצוי

מאיר כהן: אני רוצה להגיד משהו, אדוני היו"ר

מאיר כהן:  אני חושב שאנחנו מקבלים ביום ה-40 למלחמה דוגמה מצוינת למה שאנחנו, או לפחות אני, כמי שהיה שם ראש עיר, אמרתי כל הזמן

מאיר כהן:  תנו לראשי הערים לעבוד, וזהו, תעזבו אותם, אל תפריעו להם

מאיר כהן:  תנו להם תקציבים בזמן

דוד ביטן: כן, אבל יש דברים שהמשרדים צריכים לטפל בהם

דוד ביטן:  אין מה לעשות

מאיר כהן: אני מרים את זה עכשיו לרמה של הממשלה

מאיר כהן:  טוב היה עושה ראש הממשלה אם הוא היה לוקח את חיים ואומר לו, אני שם אותך לתכלל את כל הדברים

מאיר כהן:  לצערי הרב, אני מאוכזב מרח"ל

דוד ביטן: שלא באים לישיבות

דוד ביטן:  הכול דרך - - -     

מאיר כהן: לא רק שלא באים לישיבות

מאיר כהן:  אני שומע את הדברים

מאיר כהן:  זו דוגמה מצוינת לכך ששר מגיע לכאן, יש שאלות, הוא עונה את כל התשובות

מאיר כהן:  את מה שהוא פתר הוא אומר פתרתי, ואת מה שהוא לא פתר הוא אומר מחר אני פותר את זה

מאיר כהן:  למה אני אומר את זה? לא רק כדי להחמיא לחיים – וזה חשוב להחמיא לאנשים שעושים עבודה טובה – אלא כי אני חושב, וזו הבעיה של הממשלה, שחלק מהשרים לא הבינו שהם נמצאים בשעת חירום

מאיר כהן:  זו הבעיה של האוצר

מאיר כהן:  ראשי הערים וחיים, ועוד הרבה אנשים, מבינים שזאת שעת חירום והם משנים את ה-mode ומתחילים לעבוד כבשעת חירום

מאיר כהן:      חלק ממשרדי הממשלה לא מבינים שזו שעת חירום

מאיר כהן:  לא הם ולא המנכ"לים שלהם, ולא הפקידים

מאיר כהן:  בראש ובראשונה, לצערי הגדול, ויסלח לי ידידיה – האוצר לא מבין שהוא נמצא בשעת חירום

מאיר כהן:  לכן אני מבקש ממך, אדוני היו"ר, אם אפשר - - -     

אליהו (אלי) רביבו: - - - לא חף מטעויות, אבל אי אפשר להגיד את זה עליהם

מאיר כהן: חבר'ה, אסור לטעות

מאיר כהן:  ראש עיר טועה, עורפים לו את הראש

מאיר כהן:  אסור לטעות במצבים כאלה

מאיר כהן:  שרים צריכים לקיים מיד חמ"ל מלחמה, בתוכם לשנות את מה שצריך לשנות ולהתחיל לצאת ולציבור ולטפל בו, באופן אישי

מאיר כהן:  אני הייתי במלון המכביה בשעה 22:00 בלילה, אמרו שיש בעיה – חיים היה יום אחד בתפקיד – התקשרתי לחיים ב-22:00 בלילה והדברים נפתרו - - -     

דוד ביטן: תתייחסו לוועדת הכלכלה לא פחות טוב מוועדת החוץ והביטחון

דוד ביטן:  הבנתם אותי? כל הזמן אתם באים לי בזום ולא פותרים שום בעיה

מאיר כהן: דוד, שנייה

מאיר כהן:  אני רק רוצה לסכם

דוד ביטן: לא תדברו אצלי

דוד ביטן:  זה הכול

דוד ביטן:  יש גבול לכל דבר

מאיר כהן: אני מבקש ממך, אדוני היו"ר, לוועדה הזאת בפעם הבאה צריכים להגיע אנשי הביטוח הלאומי עם השר שלהם, לשבת כאן, לענות על כל השאלות - - -     

התיירות חיים כץ: אני אענה על כל השאלות שלהם

התיירות חיים כץ:  אני מתפעל אותם

מאיר כהן: אם תקבל אותם, תענה

מאיר כהן:  אבל לא, מסתבר שלא

התיירות חיים כץ: אני מתפעל את העסק יחד איתם

התיירות חיים כץ: וזאת ההזדמנות לברך את ראשי הערים – אתם אלופים

דוד ביטן: רביבו, רצית להגיד משהו?     

החוץ אלי כהן: אלי, שאלה קשה

החוץ אלי כהן:  על שאלות קלות אני לא עונה

אליהו (אלי) רביבו: שאלות קלות מרתיחות אותך

אליהו (אלי) רביבו:      אדוני השר, אני מבקש לקדם בברכה את הפעילות המבורכת והנמרצת שלך לטובת המפונים בבתי-המלון

אליהו (אלי) רביבו:  המענה המהיר שנתת הייתה זריקת הרגעה ראשונה ועשתה טיפה סדר בתוך כל האנדרלמוסיה שהמדינה נכנסה אליה

אליהו (אלי) רביבו:  אתה הראשון להציע ולעודד את מתווה מאה-מאתיים, של פינוי המפונים מבתי-המלון

אליהו (אלי) רביבו:  בעיניי, זה צעד הכרחי

אליהו (אלי) רביבו:  אני אשמח לדעת מה הצעדים האופרטיביים שאנשי משרדך עושים לטובת עידוד המצב הזה, שכן אנשים מפונים בבתי-מלון מרגישים כלואים, מרגישים לא טוב, זה יוצר אצלם סיר לחץ

אליהו (אלי) רביבו:  אני אשמח לדעת מה המשרד שלך עושה לטובת תמרוץ המציאות הזאת

התיירות חיים כץ: מאחר שלא היית בהתחלה – דיברנו על זה

התיירות חיים כץ:  נכון להיום בבוקר, חתמו 79,074 איש שרוצים את הכסף

דוד ביטן: יש כבר נתון, וזה יגדל

דוד ביטן:  זה ילך ויגדל

אליהו (אלי) רביבו: מדהים

התיירות חיים כץ: פה יש לך כמה חתמו בכל יישוב

דוד ביטן: וזה הולך וגדל מיום ליום

התיירות חיים כץ: אתה אומר יישוב, ואני אומר לך כמה מבוגרים וכמה ילדים

אליהו (אלי) רביבו: אני לא חושד בכשרים, אני רק מבקש להסב את תשומת ליבך - - -     

התיירות חיים כץ: וואלה? אמרתי לדוד, גם תרנגול עיוור מוצא פעם גרגר

ששון גואטה: המשפחה שלי מפונה, ואני עכשיו עוזב את בית-המלון, אני הולך להשכיר בית בזכרון-יעקב, כי - - - הולכים לאיבוד וזה סיר  לחץ, ואתה רוצה שיהיה להם סדר יום

אליהו (אלי) רביבו: חבל שלא הגעת, כמו שהבטחת, לסיור שקיימנו ביום ראשון בבתי-המלון

אליהו (אלי) רביבו:  היית מגיע למסקנה הזאת לא רק כמפונה, אלא כנבחר ציבור

אליהו (אלי) רביבו:  אבל אני בטוח שתגיע לסיורים הבאים, בעזרת השם

אליהו (אלי) רביבו:      מכובדי השר, אני מבקש להסב את תשומת ליבך לעוד שתי נקודות

אליהו (אלי) רביבו:  אני לא חושד בכשרים, אבל ישנם מפונים שכן היו בבתי-מלון - - -     

התיירות חיים כץ: דובר על זה

התיירות חיים כץ:  לא יקבלו

התיירות חיים כץ:  אל תדאג

דוד ביטן: לא הגעת בהתחלה פשוט

אליהו (אלי) רביבו: יש עוד דיונים

אליהו (אלי) רביבו:  מה אני אעשה

אליהו (אלי) רביבו:      נקודה נוספת – למי שבינתיים כן בבית-מלון, חשוב שנתייחס לצרכים בסיסיים, לדוגמה, מים

אליהו (אלי) רביבו:  הפסיקו לתת להם מים, ואני מבין את זה לחלוטין

אליהו (אלי) רביבו:  מים זה מוצר שעולה כסף

התיירות חיים כץ: למה הם לא שותים מהברז? אני שותה בבית מהברז

התיירות חיים כץ:  אני גדלתי וגם אתם גדלתם על מים מהרז

אליהו (אלי) רביבו: אני יודע

אליהו (אלי) רביבו:  אני יודע

התיירות חיים כץ: אני עד היום שותה מהברז

אליהו (אלי) רביבו: אתה הגשת לי מים מינרליים, ואתה שתית מהברז אצלך בבית

אליהו (אלי) רביבו:  אני זוכר

התיירות חיים כץ: אני שותה מהברז

התיירות חיים כץ:      01:52     

אליהו (אלי) רביבו: בסדר גמור

אליהו (אלי) רביבו:  עדיין, אימהות לילדים קטנים רוצות לשלוח אותם לביה"ס עם מים, להכין ביברון של מטרנה, ומבקשים שיהיה תמי4 קומתי

התיירות חיים כץ: איך שלחו אותך? לקחו מימייה - - -     

אליהו (אלי) רביבו: כן, אבל נגמר

התיירות חיים כץ: מה, גדלת רע? תראה, נעשית חבר כנסת

התיירות חיים כץ:  אתה לוקח מים, מימייה, סנדביץ', והולך לביה"ס

דוד ביטן: אני באמת רוצה להבין

דוד ביטן:  אנשים נמצאים במלון, מקבלים שלוש ארוחות ביום - - -     

אליהו (אלי) רביבו: לא מדויק

אליהו (אלי) רביבו:  גם על זה אני רוצה לדבר

דוד ביטן: רגע, רגע

דוד ביטן:  מקבלים הכול

התיירות חיים כץ: קפה ועוגה ב-16:00

דוד ביטן: הכול הם מקבלים

דוד ביטן:  מה, הם לא יכולים בסופר שליד המלון לקנות מים? בחייך, מספיק כבר עם זה

דוד ביטן:  יש גבול לכל דבר

אליהו (אלי) רביבו: אני רוצה לספר לך, אדוני, על ארוחת הצוהריים שאני ראיתי

דוד ביטן: מספיק כבר עם זה

דוד ביטן:  מספיק, די

דוד ביטן:  אנשים יכולים ללכת רגע לסופר ולקנות מים

דוד ביטן:  זה מוגזם, זה באמת מוגזם

אליהו (אלי) רביבו: אדוני יו"ר הוועדה, למה לא תצטרף לבקשה שלי להתקין תמי4 קומתי בכל קומה, או בקומה כן, קומה לא

אליהו (אלי) רביבו:  הוצאה חד-פעמית

אליהו (אלי) רביבו:  אפשר להשיג את זה גם מתרומות

דוד ביטן: יכול להיות, אבל לא ייתנו להם עכשיו חבילות של מים לשים בחדר

אליהו (אלי) רביבו: מראש אמרתי שאני מבין את זה

אליהו (אלי) רביבו:  מראש אמרתי והסברתי להם שזה שהפסיקו לשים להם מים זה לא בגלל שמישהו - - -     

דוד ביטן: לא כל תלונה היא תלונה נכונה

אליהו (אלי) רביבו: אתה צודק לחלוטין

אליהו (אלי) רביבו:  אני לא ביקשתי מים מינרליים

אליהו (אלי) רביבו:  ביקשתי מתקן תמי4 שמחובר למי ברז מטוהרים, קרים

אליהו (אלי) רביבו:  לא נראה לי שזה משהו שצריך להוריד בשבילו את הירח

התיירות חיים כץ: כשהייתי בוועד העובדים והייתי יושב מול עובדים שמדברים איתי, כשהיו מגיעים לשי פסח, אמרתי, נגמרו הבעיות

התיירות חיים כץ:  נגמרו הבעיות, לא צריך יותר כלום

דוד ביטן: רבותיי, אני לא אגיע לנושא השני

דוד ביטן:  אני לא אתן שהאנשים שבאו לא יתייחסו לנושא שאנחנו מדברים עליו, של התכלול

דוד ביטן:  אנחנו נעשה אצלי בחדר ישיבת עבודה ב-12:00, עם ראשי המועצות שהגיעו, עם נציג האוצר, ואני מבקש ממנכ"ל משרד הפנים שישלח נציג שלו בעניין הזה

עידית חנוכה: הנציג שלו כאן

דוד ביטן: אבל אין זמן

דוד ביטן:  ב-11:00 אני צריך לסיים

דוד ביטן:  זה שהוא כאן, מה אני אעשה איתו? כל הח"כים רוצים לדבר, אבל יש גם דברים שאנחנו צריכים להתקדם ולטפל בהם, לא רק לנאום

דוד ביטן:      אני מבקש שראש המטה שלך – יש כל מיני בעיות שעולות פה ושם, ואני אבקש מהח"כים שייפנו אליו ותיתנו טיפול לעניין הזה

התיירות חיים כץ: קיבלת

התיירות חיים כץ:  רוצה את הטלפון שלו? 052-8041757

דוד ביטן: לא משנה

דוד ביטן:  מנהלת הוועדה תוציא להם את זה

התיירות חיים כץ: אבל מי שפונה אליו לא פונה אליי כי הם עושׂים דאבל

דוד ביטן: מה רצית? ואת האחרונה

חוה אתי עטייה: אני מצטרפת למחמאותץ     

דוד ביטן: לשר?     

חוה אתי עטייה: לשר, שניכם עושים עבודת קודש

דוד ביטן: אני לא צריך מחמאות

דוד ביטן:  שהשר יקבל הכול

דוד ביטן:  אני רק מפקח על העבודה שלו

חוה אתי עטייה: אנחנו כחברי כנסת, כמוכם, מסיירים בכל המלונות, נפגשים עם מפונים - - -     

דוד ביטן: זאת הבעיה

דוד ביטן:  את יודעת? כי כל אחד שמביא לכם איזו תלונה, אתם מביאים אותה כאילו העולם נחרב

דוד ביטן:  ברור שיש תלונות לאנשים

התיירות חיים כץ: תן לה לגמור לדבר

התיירות חיים כץ:  שב בשקט רגע

חוה אתי עטייה: אני אקח  לדוגמה את המלונות בטבריה, ושם ממושכנים הרבה מאוד, מקריית-שמונה, לדוגמה

חוה אתי עטייה:  הם פינו את הבתים שלהם, הם במלונות כבר שלושה שבועות בערך, והם מוצפים בתשלומי ארנונה, חשמל, מים

חוה אתי עטייה:  הם לא נמצאים בדירות, אז למה הם צריכים לשלם את הארנונה, החשמל והמים?     

דוד ביטן: מים לא משלמים

דוד ביטן:  מים משלמים לפי - - -     

חוה אתי עטייה: לא משנה

חוה אתי עטייה:  אבל חשמל, ארנונה - - -     

דוד ביטן: גם חשמל לא משלמים

חוה אתי עטייה: להביא לך קבלות?     

דוד ביטן: את מדברת על הסכום הקבוע של 20 שקל?     

חוה אתי עטייה: הם משלמים

חוה אתי עטייה:  אני פניתי לארבל

חוה אתי עטייה:  אני פניתי אליך שתעשה דיון מהיר

דוד ביטן: די כבר

דוד ביטן:  מספיק כבר עם זה

דוד ביטן:  המדינה זה לא כספומט

דוד ביטן:  אנשים יכולים לשלם 20 שקל

דוד ביטן:  לא יקרה שום דבר

דוד ביטן:  נו, באמת

התיירות חיים כץ: אתי, בשביל מה את מתווכחת? אני רושם

חוה אתי עטייה: אבל הם לא מתגוררים בדירות

דוד ביטן: תרשום

דוד ביטן:  תיתן להם את זה גם

דוד ביטן:  מה אני אגיד לך

ששון גואטה: אבל כמו שהיא אמרה, אפשר לטפל בארנונה

ששון גואטה:  עזוב, חשמל לא צורכים, מים בסדר, למרות שאם אפשר לעזור לאנשים – מה עם הארנונה?     

התיירות חיים כץ: עירייה יודעת לספוג את הארנונה?     

דוד ביטן: לא

דוד ביטן:  מה פתאום? איך היא יודעת?     

התיירות חיים כץ: עירייה מפונה?     

דוד ביטן: לא, היא לא יכולה לספוג את הארנונה

דוד ביטן:  הם צריכים לקבל את זה מהמדינה

ששון גואטה: זה בדיוק העניין

ששון גואטה:  חסרים כבר עשרות מיליונים, חיים

התיירות חיים כץ: אתה כראש עיר, אני רוצה לשמוע אותך אם שדרות, למשל - - -     

רז קינסטליך: אם היא יכולה לספוג ולהוריד את הארנונה?     

התיירות חיים כץ: כן

רז קינסטליך: היא פושטת רגל

רז קינסטליך:  מה פתאום?     

ששון גואטה: אין לה יכולת לספוג, שהמדינה תעזור

ניר ונגר: כבוד היו"ר, אני ראש מועצה איזורית תמר ים המלח

ניר ונגר:  רק 15,000 - - -     

התיירות חיים כץ: בוועדה, כשמישהו מדבר, מישהו רושם פרוטוקול

התיירות חיים כץ:  ואז אתה אומר את השם ואת התפקיד

התיירות חיים כץ:  הייתי יו"ר ועדה, בגלל זה אני אומר

התיירות חיים כץ:  ואז אתה עושה חיים קלים לזה שרושם את הפרוטוקול

התיירות חיים כץ:  אחרת, מאיפה הוא ידע מי דיבר?     

ששון גואטה: אבל יש את הארנונה של העסקים באיזור מפונה, דוד

דוד ביטן: לא, עסקים מקבלים פיצוי במסגרת המתווה

דוד ביטן:  הבנתם?     

ששון גואטה: איזה פיצוי?     

דוד ביטן: אל תגידו לי לא

דוד ביטן:  זה המצב

דוד ביטן:  מה אתם רוצים? לפתוח את המתווה כל הזמן? אני לא מבין

דוד ביטן:  מה הסיפור הזה? בתוך מתווה הפיצוי לוקחים בחשבון את הארנונה

דוד ביטן:  מה אתם רוצים? לא הבנתי

חוה אתי עטייה: אבל יש מקום, לא לעשות דיון, אבל לבדוק את הסוגיה

התיירות חיים כץ: מה את מתווכחת? אני בודק

דוד ביטן: אתם מפנים את האנשים לפי צרכים ביטחוניים, נכון? עכשיו הם אומרים, למה אנחנו משלמים 30 שקל לסכום הקבוע של החשמל?     

ששון גואטה: אני לא מדבר על החשמל

דוד ביטן: אם יש תקלה ואם עכשיו נפל טיל ופגע בחשמל, חברת החשמל לא באה לתקן את זה? אני לא מבין מה אתם רוצים

דוד ביטן:  זו הבעיה שלנו, ה-20 שקל האלה?     

ששון גואטה: לא על ה-20 שקל

ששון גואטה:  על הארנונות

ששון גואטה:  ארנונה זה לא 20 שקל

דוד ביטן: מספיק כבר עם זה

דוד ביטן:  מספיק כבר עם הבקשות האלה

דוד ביטן:  אתם לא מבינים שבגלל הבקשות האלה אי-אפשר לעשות שום דבר

דוד ביטן:  מספיק כבר עם זה, נו

התיירות חיים כץ: אבא שלך הוא יו"ר מועצה

ששון גואטה: נכון

התיירות חיים כץ: לצערנו, גם היישוב שלך פונה

דוד ביטן: אז הוא לא יכול לספוג את זה? העירייה מבקשת מהמדינה פיצוי ומבקשת תקציבים, אז שבמסגרת הזאת שיבקשו מה שהם רוצים

דוד ביטן:  אבל מה זה שייך כרגע לתושבים שמשלמים 20 שקל? כמה כבר משלמים על הסכום הקבוע? זו הבעיה?     

ששון גואטה: אני לא דיברתי על החשמל

דוד ביטן: די כבר

דוד ביטן:  מספיק עם הבקשות

דוד ביטן:  כשאתם הולכים לסייר, כל אחד זורק לכם מילה וזהו, כל המדינה צריכים לעמוד דום?     

חוה אתי עטייה: אבל לא עושים דיון

התיירות חיים כץ: דוד, תרגיע

דוד ביטן: די, מספיק כבר עם זה

דוד ביטן:  מתחיל להימאס לי

דוד ביטן:  אני אומר לכם את האמת

התיירות חיים כץ: אבא שלך יו"ר מועצה איזורית והיישוב שלך פונה, עכשיו, לצורך העניין, חודשיים בחוץ, אתה לא מקבל ארנונה, אתה מקבל ארנונה למועצה אפס

התיירות חיים כץ:  תשאל את אבא שלך מה קורה ביישוב, ותחזור אלינו

דוד ביטן: הרי המדינה צריכה לתת להם פיצוי

דוד ביטן:  ראשי רשויות לא מוותרים על שקל

ששון גואטה: לראשי רשויות אין יכולת לספוג את זה

דוד ביטן: למה אין?     

ששון גואטה: אין יכולת

ששון גואטה:  מועצה איזורית כמו מעלה יוסף – חוסן רשות הכי גרוע אצלה

ששון גואטה:  איזה כסף?     

ניר ונגר: ראשי רשויות לא יכולים לתת הנחה בארנונה

ניר ונגר:  אסור להם

ניר ונגר:  זה חיוב אישי

ניר ונגר:  זו החלטה של משרד הפנים

קריאה: ואם היית יכול לתת, היית משפה את כל היישוב ופושט רגל?     

דוד ביטן: אני אגיד לכם את האמת, אני לא רוצה לשמוע יותר את הדברים האלה

דוד ביטן:  אני מדבר על הבעיות האקוטיות שקשורות למלחמה כרגע, ולא אם הוא משלם 20 שקל לחברת החשמל

דוד ביטן:  הפינויים, התשלום למפונים והשירות למפונים, זה  נושא הדיון

דוד ביטן:      אתם שם, בוועדת הכספים, דברו על הפיצוי הנוסף

דוד ביטן:  זה הכול

דוד ביטן:  נמאס לי מזה כבר

דוד ביטן:  די, אי אפשר לקיים שום דיון פה בצורה הזאת

דוד ביטן:  כל אחד שאומר משהו למישהו, חבר הכנסת רוצה להגיד את זה כדי שמה? כדי שזה יהיה בפייסבוק? מה הולך פה? אני לא מבין

דוד ביטן:  מה קורה לכם?     

ששון גואטה: אני לא מעלה לפייסבוק ולא כלום

ששון גואטה:  אני מדבר על הארנונה - - -     

דוד ביטן: מספיק כבר עם זה

התיירות חיים כץ: אני יכול ללכת?     

דוד ביטן: לא, אני רוצה שתפתור את הבעיה לירקוני

התיירות חיים כץ: אני הולך עם ירקוני, אני הולך לחדר

דוד ביטן: בסדר

דוד ביטן:  ראשי המועצות שבאו לנושא הזה – ב-12:00 אצלי בחדר

דוד ביטן:  זה הכול

דוד ביטן:  הישיבה הזאת נעולה